TVIRTINU

Klaipėdos miesto savivaldybės

administracijos direktoriusAndrius Žukas

**ŠVIETIMO DARBUOTOJŲ STAŽUOTĖS SUOMIJOJE PROGRAMOS PARENGIMO IR ĮGYVENDINIMO PASLAUGŲ PIRKIMO SUPAPRASTINTO ATVIRO KONKURSO BŪDU SĄLYGŲ APRAŠAS**

TURINYS

|  |  |  |
| --- | --- | --- |
| I. | BENDROSIOS NUOSTATOS | |
| II. | PIRKIMO OBJEKTAS | |
| III. | TIEKĖJŲ PAŠALINIMO PAGRINDAI | |
| IV. | TIEKĖJŲ GRUPĖS DALYVAVIMAS PIRKIMO PROCEDŪROSE | |
| V. | PASIŪLYMŲ RENGIMAS, PATEIKIMAS, KEITIMAS | |
| VI. | PASIŪLYMŲ ŠIFRAVIMAS | |
| VII. | PASIŪLYMŲ GALIOJIMO UŽTIKRINIMAS | |
| VIII. | PIRKIMO SĄLYGŲ APRAŠO PAAIŠKINIMAS IR PATIKSLINIMAS | |
| IX. | SUSIPAŽINIMO SU PASIŪLYMAIS PROCEDŪROS | |
| X. | PASIŪLYMŲ NAGRINĖJIMAS IR PASIŪLYMŲ ATMETIMO PRIEŽASTYS | |
| XI. | PASIŪLYMŲ VERTINIMAS | |
| XII. | PASIŪLYMŲ EILĖ IR SPRENDIMAS DĖL PIRKIMO SUTARTIES SUDARYMO | |
| XIII. | INFORMACIJA APIE ATIDĖJIMO TERMINO TAIKYMĄ, GINČŲ NAGRINĖJIMO TVARKĄ | |
| XIV. | PIRKIMO SUTARTIES SĄLYGOS | |
| PRIEDAI: | |  | |

1 priedas – Pasiūlymo forma;

2 priedas – Techninė specifikacija;

3 priedas – Europos bendrasis viešųjų pirkimų dokumentas;

4 priedas – Paslaugų sutarties projektas.

**I SKYRIUS**

**BENDROSIOS NUOSTATOS**

1. **Biudžetinė įstaiga Klaipėdos „Saulėtekio“ progimnazija**, juridinio asmens kodas 190439674, adresas Mokyklos g. 3, Klaipėda LT-91001 (toliau - Perkančioji organizacija), numato pirkti **švietimo darbuotojų stažuotės Suomijoje programos parengimo ir įgyvendinimo paslaugas**.
2. Viešąjį pirkimą pagal Centralizuotų viešųjų̨ pirkimų veiklos paslaugų sutartį vykdo centrinė perkančioji organizacija **– Klaipėdos miesto savivaldybės administracija (toliau – CPO).**
3. Vartojamos pagrindinės sąvokos, apibrėžtos Lietuvos Respublikos viešųjų pirkimų įstatyme (toliau – Viešųjų pirkimų įstatymas), Viešųjų pirkimų tarnybos direktoriaus 2017 m. birželio 29 d. įsakymu Nr. 1S-105 patvirtintoje Tiekėjų kvalifikacijos reikalavimų nustatymo metodikoje (aktualioje redakcijoje).
4. Pirkimas vykdomas vadovaujantis Viešųjų pirkimų įstatymu, Lietuvos Respublikos civiliniu kodeksu (toliau – Civilinis kodeksas), kitais viešuosius pirkimus reglamentuojančiais teisės aktais bei šio pirkimo sąlygų aprašu.
5. Pirkimas vykdomas supaprastinto atviro konkursu būdu. Skelbimas apie pirkimą paskelbtas Centrinėje viešųjų pirkimų informacinėje sistemoje (toliau – CVP IS) [*https://pirkimai.eviesiejipirkimai.lt/*](https://pirkimai.eviesiejipirkimai.lt/)*.* Pirkimas vykdomas CVP IS elektroniniu būdu. Elektroninėmis priemonėmis pasiūlymus gali teikti tik tiekėjai, registruoti CVP IS adresu: *https://pirkimai.eviesiejipirkimai.lt/*. Registracija CVP IS yra nemokama.
6. Nuorodos į išankstinį informacinį skelbimą, paskelbtą Europos Sąjungos leidinių biuro, taip pat paskelbtą CVP IS, kituose leidiniuose ir internete, jeigu apie pirkimą buvo skelbta iš anksto: išankstinio informacinio skelbimo apie šį pirkimą nebuvo.
7. Informacija apie numatomą skelbti savanoriško ex ante skaidrumo skelbimą:šiame pirkime CPO nenumato skelbti savanoriško ex ante skaidrumo skelbimo.
8. Pirkimas atliekamas laikantis lygiateisiškumo, nediskriminavimo, skaidrumo, abipusio pripažinimo, proporcingumo principų ir konfidencialumo bei nešališkumo reikalavimų.
9. Perkančioji organizacija nėra pridėtinės vertės mokesčio (toliau – PVM) mokėtoja.
10. Visos pirkimo sąlygos nustatytos pirkimo dokumentuose, kuriuos sudaro:
    1. skelbimas apie pirkimą;
    2. pirkimo sąlygų aprašas (kartu su priedais);
    3. pirkimo dokumentų paaiškinimai (patikslinimai), taip pat atsakymai į tiekėjų klausimus (jeigu jų bus).

11. Perkančiosios organizacijos ir CPO kontaktiniai asmenys: **dėl klausimų, susijusių su pirkimo objektu** – **BĮ Klaipėdos „Saulėtekio“ progimnazijos** Direktorės pavaduotoja

Inga Beniušienė El. p. [inga.beniusiene@sauletekiskl.lt](mailto:inga.beniusiene@sauletekiskl.lt), tel. +37061497231; **dėl klausimų, susijusių su viešojo pirkimo procedūromis** – Klaipėdos miesto savivaldybės administracijos Viešųjų pirkimų skyriaus patarėja Loreta Urbutė, tel. (0 46) 44 55 12, el. p. [loreta.urbute@klaipeda.lt](mailto:loreta.urbute@klaipeda.lt).

**II SKYRIUS**

**PIRKIMO OBJEKTAS**

1. **Pirkimo objektas – švietimo darbuotojų stažuotės Suomijoje programos parengimo ir įgyvendinimo paslaugos (toliau – Paslaugos).** 
   1. Išsamūs reikalavimai Paslaugoms teikti yra nurodyti šių Konkurso sąlygų aprašo priede Nr. 2 „Techninė specifikacija“.
   2. Jeigu apibūdinant pirkimo objektą techninėje specifikacijoje nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, turi būti laikoma, kad kiekviena tokia nuoroda yra pateikta su žodžiais „arba lygiavertis“. Lygiavertiškumo įrodymas yra tiekėjo pareiga.
2. Prievolių įvykdymo terminai bei kitos pirkimo sutarties sąlygos nurodytos Konkurso sąlygų aprašo 4 priede.
3. **Šis pirkimas į dalis neskaidomas, todėl tiekėjas turi pateikti pasiūlymą visai pirkimo apimčiai bendrai.**
4. Vadovaujantis Aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdami prekes, paslaugas ar darbus, taikymo tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508, (toliau – Aprašas) 4.4.4.1. ir 4.4.4.3. papunkčiais, šis pirkimas laikomas **žaliuoju pirkimu**. Aplinkos apaugos kriterijai nustatyti: Techninėje specifikacijoje, konkurso sąlygų aprašo 2 priede ir sutarties projekte, konkurso sąlygų aprašo 4 priede.
5. Perkančiosios organizacijos sprendimo neatlikti pirkimo naudojantis VšĮ CPO LT katalogu argumentai, kaip numatyta Viešųjų pirkimų įstatymo 82 straipsnio 2 dalies 1 punkte: VšĮ CPO LT kataloge nėra perkamo objekto.

**III SKYRIUS**

**TIEKĖJŲ PAŠALINIMO PAGRINDAI, KVALIFIKACIJOS REIKALAVIMAI**

1. Tiekėjai, dalyvaujantys pirkime, turi pateikti pirkimo sąlygų aprašo 3 priede nustatytos formos užpildytą Europos bendrąjį viešųjų pirkimų dokumentą (toliau **–** EBVPD). Tiekėjas, kurio pasiūlymas gali būti pripažintas laimėjusiu, turi neatitikti tiekėjų pašalinimo pagrindų. **CPO tiekėjo pašalinimo pagrindų nebuvimo dokumentų reikalaus tik iš to tiekėjo, kurio pasiūlymas pagal vertinimo rezultatus galės būti pripažintas laimėjusiu (po pasiūlymų eilės nustatymo).** Atkreipiamas dėmesys, kad tiekėjo pašalinimo pagrindų nebuvimą patvirtinantys dokumentai, gauti iš institucijų, nurodantys duomenis po pasiūlymų pateikimo termino pabaigos, bus laikomi priimtinais.
   1. Tiekėjai iš viešųjų pirkimų procedūros, pagal nustatytus tiekėjų pašalinimo pagrindus, gali būti atmetami bet kuriame pirkimo procedūros etape, jeigu paaiškėja, kad dėl savo veiksmų ar neveikimo prieš pirkimo procedūrą ar jos metu jis atitinka bent vieną iš nustatytų tiekėjo pašalinimo pagrindų. Tiekėjas šalinamas iš viešųjų pirkimų procedūros, jeigu:

|  |  |  |
| --- | --- | --- |
| **Eil. Nr.** | **Tiekėjų pašalinimo pagrindai** | **Pašalinimo pagrindų nebuvimą įrodantys dokumentai** |
| 17.1.1. | Tiekėjas arba jo atsakingas asmuo, nurodytas Viešųjų pirkimų įstatymo 46 straipsnio 2 dalies 2 punkte, nuteistas už šią nusikalstamą veiką:  1) dalyvavimą nusikalstamame susivienijime, jo organizavimą ar vadovavimą jam;  2) kyšininkavimą, prekybą poveikiu, papirkimą;  3) sukčiavimą, turto pasisavinimą, turto iššvaistymą, apgaulingą pareiškimą apie juridinio asmens veiklą, kredito, paskolos ar tikslinės paramos panaudojimą ne pagal paskirtį ar nustatytą tvarką, kreditinį sukčiavimą, neteisingų duomenų apie pajamas, pelną ar turtą pateikimą, deklaracijos, ataskaitos ar kito dokumento nepateikimą, apgaulingą apskaitos tvarkymą ar piktnaudžiavimą, kai šiomis nusikalstamomis veikomis kėsinamasi į Europos Sąjungos finansinius interesus, kaip apibrėžta Konvencijos dėl Europos Bendrijų finansinių interesų apsaugos 1 straipsnyje;  4) nusikalstamą bankrotą;  5) teroristinį ir su teroristine veikla susijusį nusikaltimą;  6) nusikalstamu būdu gauto turto legalizavimą;  7) prekybą žmonėmis, vaiko pirkimą arba pardavimą;  8) kitos valstybės tiekėjo atliktą nusikaltimą, apibrėžtą Direktyvos 2014/24/ES 57 straipsnio 1 dalyje išvardytus Europos Sąjungos teisės aktus įgyvendinančiuose kitų valstybių teisės aktuose.  Laikoma, kad tiekėjas arba jo atsakingas asmuo nuteistas už aukščiau nurodytą nusikalstamą veiką, kai dėl:  1) tiekėjo, kuris yra fizinis asmuo, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą;  2) tiekėjo, kuris yra juridinis asmuo, kita organizacija ar jos struktūrinis padalinys, vadovo ar asmens (asmenų), turinčio (turinčių) teisę surašyti ir pasirašyti tiekėjo finansinės apskaitos dokumentus, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą;  3) tiekėjo, kuris yra juridinis asmuo, kita organizacija ar jos struktūrinis padalinys, per pastaruosius 5 metus buvo priimtas ir įsiteisėjęs apkaltinamasis teismo nuosprendis arba Viešųjų pirkimų įstatymo 46 straipsnio 3 dalies atveju – galutinis administracinis sprendimas, jeigu toks sprendimas priimamas pagal tiekėjo šalies teisės aktų reikalavimus. | Iš Lietuvoje įsteigtų subjektų reikalaujama:   * išrašo iš teismo sprendimo arba * Informatikos ir ryšių departamento prie Vidaus reikalų ministerijos pažymos, arba * valstybės įmonės Registrų centro Lietuvos Respublikos Vyriausybės nustatyta tvarka išduoto dokumento, patvirtinančio jungtinius kompetentingų institucijų tvarkomus duomenis.   Iš ne Lietuvoje įsteigtų subjektų reikalaujama:   * atitinkamos užsienio šalies institucijos dokumento[[1]](#footnote-1).   Nurodyti dokumentai turi būti išduoti **ne anksčiau kaip 180 dienų** iki tos dienos, kai tiekėjas CPO prašymu turės pateikti pašalinimo pagrindų nebuvimą patvirtinančius dokumentus. Pavyzdys: jeigu CPO 2022-10-10 kreipėsi į tiekėją prašydama iki 2022-10-14 pateikti įrodančius dokumentus, jis turi būti išduotas ne anksčiau kaip 180 dienų, jas skaičiuojant atgal nuo 2022-10-14.  Jei dokumentas išduotas anksčiau, tačiau jame nurodytas galiojimo terminas ilgesnis nei pašalinimo pagrindų nebuvimą patvirtinančių dokumentų pagal EBVPD galutinis pateikimo terminas, toks dokumentas jo galiojimo laikotarpiu yra priimtinas.  *Jei tiekėjas dokumentus pateikia kartu su pasiūlymu, nurodyti dokumentai turi būti išduoti* ***ne anksčiau kaip 180 dienų*** *iki paskutinės pasiūlymų pateikimo dienos (pasiūlymų pateikimo paskutinė diena neįskaičiuojama)*.  *Jei dokumentas išduotas anksčiau, tačiau jame nurodytas galiojimo terminas ilgesnis nei paskutinės pasiūlymų pateikimo dienos terminas, toks dokumentas jo galiojimo laikotarpiu yra priimtinas.*  *Pateikiami skenuoti dokumentai elektronine forma ar pasirašyti el. parašu.*  **PASTABA:**  **Pažymų, patvirtinančių Viešųjų pirkimų įstatymo 46 straipsnyje nurodytų tiekėjo pašalinimo pagrindų nebuvimą, pateikti nereikalaujama. Jų CPO reikalaus tik turėdama pagrįstų abejonių dėl tiekėjo patikimumo.** |
| 17.1.2. | Tiekėjas yra nuteistas už įsipareigojimų, susijusių su mokesčių, įskaitant socialinio draudimo įmokas, mokėjimu, nevykdymą pagal šalies, kurioje registruotas tiekėjas, ar šalies, kurioje yra perkančioji organizacija, reikalavimus, kaip tai apibrėžta VPĮ 46 straipsnio 2 dalies 1 ir 3 punktuose, arba perkančioji organizacija turi kitų įrodymų apie šių įsipareigojimų nevykdymą.  Laikoma, kad tiekėjas nuteistas už aukščiau nurodytą nusikalstamą veiką, kai dėl:  1) tiekėjo, kuris yra fizinis asmuo, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą;  2) tiekėjo, kuris yra juridinis asmuo, kita organizacija ar jos struktūrinis padalinys, per pastaruosius 5 metus buvo priimtas ir įsiteisėjęs apkaltinamasis teismo nuosprendis arba Viešųjų pirkimų įstatymo 46 straipsnio 3 dalies atveju – galutinis administracinis sprendimas, jeigu toks sprendimas priimamas pagal tiekėjo šalies teisės aktų reikalavimus.  Tačiau ši nuostata netaikoma, jeigu:  1) Tiekėjas yra įsipareigojęs sumokėti mokesčius, įskaitant socialinio draudimo įmokas ir dėl to laikomas jau įvykdžiusiu šioje dalyje nurodytus įsipareigojimus;  2) Įsiskolinimo suma neviršija 50 EUR;  3) Tiekėjas apie tikslią jo įsiskolinimo sumą informuotas tokiu metu, kad iki pasiūlymų pateikimo termino pabaigos nespėjo sumokėti mokesčių, įskaitant socialinio draudimo įmokas, sudaryti mokestinės paskolos sutarties ar kito panašaus pobūdžio įpareigojančio susitarimo dėl jų sumokėjimo ar imtis kitų priemonių, kad atitiktų 1 punkto nuostatas. Tiekėjas šiuo pagrindu nepašalinamas iš pirkimo procedūros, jeigu, Perkančiajai organizacijai reikalaujant pateikti aktualius dokumentus pagal Viešųjų pirkimų įstatymo 50 straipsnio 6 dalį, jis įrodo, kad jau yra laikomas įvykdžiusiu įsipareigojimus, susijusius su mokesčių, įskaitant socialinio draudimo įmokas, mokėjimu. | 1) Dėl įsipareigojimų, susijusių su mokesčių mokėjimu, įvykdymo iš Lietuvoje įsteigtų subjektų prašoma:   * išrašo iš teismo sprendimo (jei toks yra) arba Valstybinės mokesčių inspekcijos prie Lietuvos Respublikos finansų ministerijos išduoto dokumento, * arba valstybės įmonės Registrų centro Lietuvos Respublikos Vyriausybės nustatyta tvarka išduoto dokumento, patvirtinančio jungtinius kompetentingų institucijų tvarkomus duomenis.   Iš ne Lietuvoje įsteigtų subjektų reikalaujama:   * atitinkamos užsienio šalies institucijos dokumento[[2]](#footnote-2)[1].   Nurodyti dokumentai turi būti  išduoti ne anksčiau kaip 120 dienų iki tos dienos, kai tiekėjas CPO prašymu turės pateikti pašalinimo pagrindų nebuvimą patvirtinančius dokumentus. Pavyzdys: jeigu CPO 2022-10-10 kreipėsi į tiekėją prašydama iki 2022-10-14 pateikti įrodančius dokumentus, jis turi būti išduotas ne anksčiau kaip 120 dienų, jas skaičiuojant atgal nuo 2022-10-14.  Jei dokumentas išduotas anksčiau, tačiau jame nurodytas galiojimo terminas ilgesnis nei pašalinimo pagrindų nebuvimą patvirtinančių dokumentų pagal EBVPD galutinis pateikimo terminas, toks dokumentas jo galiojimo laikotarpiu yra priimtinas.  *Jei tiekėjas dokumentus pateikia kartu su pasiūlymu, nurodyti dokumentai turi būti išduoti* ***ne anksčiau kaip 120 dienų*** *iki paskutinės pasiūlymų pateikimo dienos (pasiūlymų pateikimo paskutinė diena neįskaičiuojama)*. *Jei dokumentas išduotas anksčiau, tačiau jame nurodytas galiojimo terminas ilgesnis nei paskutinės pasiūlymų pateikimo dienos terminas, toks dokumentas jo galiojimo laikotarpiu yra priimtinas.*  2) Dėl įsipareigojimų, susijusių su socialinio draudimo įmokų mokėjimu, įvykdymo iš Lietuvoje įsteigtų subjektų prašoma:  2.1) Jeigu tiekėjas yra juridinis asmuo, registruotas Lietuvos Respublikoje, iš jo nereikalaujama pateikti jokių šį reikalavimą įrodančių dokumentų. CPO savarankiškai patikrina duomenis nacionalinėje duomenų bazėje,  adresu <http://draudejai.sodra.lt/draudeju_viesi_duomenys/> aktualius paskutinei pasiūlymų pateikimo termino dienai tuo atveju, kai pažymų, patvirtinančių Viešųjų pirkimų įstatymo 46 straipsnyje nurodytų tiekėjo pašalinimo pagrindų nebuvimą, pateikti nereikalaujama. Jeigu CPO turėdama pagrįstų abejonių dėl tiekėjo patikimumo reikalauja pateikti pažymas, patvirtinančias Viešųjų pirkimų įstatymo 46 straipsnyje nurodytų tiekėjo pašalinimo pagrindų nebuvimą, duomenys aukščiau nurodytoje nacionalinėje duomenų bazėje, bus tikrinami pašalinimo pagrindų nebuvimą patvirtinančių dokumentų pateikimo dienai.  Jeigu paskutinei pasiūlymų pateikimo termino dienai ar pašalinimo pagrindų nebuvimą patvirtinančių dokumentų pateikimo dienai dėl Valstybinio socialinio draudimo fondo valdybos (toliau – „Sodra“) informacinės sistemos techninių trikdžių CPO neturės galimybės patikrinti neatlygintinai prieinamų duomenų apie tiekėją (juridinį asmenį), ji turės teisę prašyti tiekėjo (juridinio asmens) pateikti išrašą iš teismo sprendimo (jei toks yra) arba „Sodros“ nustatyta tvarka išduotą dokumentą, patvirtinantį atitiktį šiam reikalavimui. Tiekėjas taip pat gali pateikti valstybės įmonės Registrų centro Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis.  *Atkreipiamas dėmesys, jei tiekėjas pašalinimo pagrindų nebuvimą patvirtinančius dokumentus pateikia kartu su pasiūlymu ir dėl jų pateikimo kreiptis nebereikia, CPO tikrins ir fiksuos „Sodra“ duomenis, aktualius paskutinei pasiūlymų pateikimo termino dienai.*  2.2) Jeigu tiekėjas yra fizinis asmuo, registruotas Lietuvos Respublikoje, jis pateikia išrašą iš teismo sprendimo (jei toks yra) arba „Sodros“ išduotą dokumentą, arba valstybės įmonės Registrų centras Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis.  Iš ne Lietuvoje įsteigtų subjektų reikalaujama:   * atitinkamos užsienio šalies kompetentingos institucijos dokumento[[3]](#footnote-3)[2].   Nurodyti dokumentai turi būti  išduoti ne anksčiau kaip 120 dienų iki tos dienos, kai tiekėjas CPO prašymu turės pateikti pašalinimo pagrindų nebuvimą patvirtinančius dokumentus. **Pavyzdys**: jeigu CPO 2022-10-10 kreipėsi į tiekėją prašydama iki 2022-10-14 pateikti įrodančius dokumentus, jis turi būti išduotas ne anksčiau kaip 120 dienų, jas skaičiuojant atgal nuo 2022-10-14.  Jei tiekėjas dokumentus pateikia kartu su pasiūlymu, nurodyti dokumentai turi būti išduoti **ne anksčiau kaip 120 dienų** iki paskutinės pasiūlymų pateikimo dienos (pasiūlymų pateikimo paskutinė diena neįskaičiuojama).  Jei dokumentas išduotas anksčiau, tačiau jame nurodytas galiojimo terminas ilgesnis nei pašalinimo pagrindų nebuvimą patvirtinančių dokumentų pagal EBVPD galutinis pateikimo terminas, toks dokumentas jo galiojimo laikotarpiu yra priimtinas.  *Pateikiami skenuoti dokumentai elektronine forma ar pasirašyti el. parašu.*  **PASTABA:**  **Pažymų, patvirtinančių Viešųjų pirkimų įstatymo 46 straipsnyje nurodytų tiekėjo pašalinimo pagrindų nebuvimą, pateikti nereikalaujama. Jų** CPO **reikalaus tik turėdama pagrįstų abejonių dėl tiekėjo patikimumo.** |
| 17.1.3. | Tiekėjas su kitais tiekėjais yra sudaręs susitarimų, kuriais siekiama iškreipti konkurenciją atliekamame pirkime, ir perkančioji organizacija dėl to turi įtikinamų duomenų. | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD. |
| 17.1.4. | Tiekėjas pirkimo metu pateko į interesų konflikto situaciją, kaip apibrėžta Viešųjų pirkimų įstatymo 21 straipsnyje, ir atitinkamos padėties negalima ištaisyti. Laikoma, kad atitinkamos padėties dėl interesų konflikto negalima ištaisyti, jeigu į interesų konfliktą patekę asmenys nulėmė Viešųjų pirkimų komisijos ar Perkančiosios organizacijos sprendimus ir šių sprendimų pakeitimas prieštarautų Viešųjų pirkimų įstatymo nuostatoms. | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD. |
| 17.1.5. | Pažeista konkurencija, kaip nustatyta Viešųjų pirkimų įstatymo 27 straipsnio 3 ir 4 dalyse, ir atitinkamos padėties negalima ištaisyti. | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD. |
| 17.1.6. | Tiekėjas pirkimo procedūrų metu nuslėpė informaciją ar pateikė melagingą informaciją apie atitiktį Viešųjų pirkimų įstatymo 46 straipsnyje ir Viešųjų pirkimų įstatymo 47 straipsnyje nustatytiems reikalavimams, ir Perkančioji organizacija gali tai įrodyti bet kokiomis teisėtomis priemonėmis, arba tiekėjas dėl pateiktos melagingos informacijos negali pateikti patvirtinančių dokumentų, reikalaujamų pagal Viešųjų pirkimų įstatymo 50 straipsnį. Šiuo pagrindu tiekėjas taip pat šalinamas iš pirkimo procedūros, kai ankstesnių procedūrų, atliktų Viešųjų pirkimų įstatymo, Viešųjų pirkimų, atliekamų gynybos ir saugumo srityje, įstatymo, Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo ar Koncesijų įstatymo nustatyta tvarka, metu nuslėpė informaciją ar pateikė šiame punkte nurodytą melagingą informaciją arba tiekėjas dėl pateiktos melagingos informacijos negalėjo pateikti patvirtinančių dokumentų, reikalaujamų pagal šio įstatymo 50 straipsnį, dėl ko per pastaruosius vienus metus buvo pašalintas iš pirkimo ar koncesijos suteikimo procedūrų.  Šiuo pagrindu tiekėjas taip pat pašalinamas iš pirkimo procedūros, kai vadovaujantis kitų valstybių teisės aktais ankstesnių procedūrų metu jis nuslėpė informaciją ar pateikė melagingą informaciją arba dėl melagingos informacijos pateikimo negalėjo pateikti patvirtinančių dokumentų, dėl ko per pastaruosius vienus metus buvo pašalintas iš pirkimo ar koncesijos suteikimo procedūrų arba taikomos kitos panašios sankcijos. | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.  Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, gali būti atsižvelgiama į pagal Viešųjų pirkimų įstatymo 52 straipsnį skelbiamą informaciją:  <https://vpt.lrv.lt/lt/nuorodos/kiti-duomenys/powerbi/melaginga-informacija-pateikusiu-tiekeju-sarasas-3/> |
| 17.1.7. | Tiekėjas pirkimo metu ėmėsi neteisėtų veiksmų, siekdamas daryti įtaką Perkančiosios organizacijos sprendimams, gauti konfidencialios informacijos, kuri suteiktų jam neteisėtą pranašumą pirkimo procedūroje, ar teikė klaidinančią informaciją, kuri gali daryti esminę įtaką Perkančiosios organizacijos sprendimams dėl tiekėjų pašalinimo, jų kvalifikacijos vertinimo, laimėtojo nustatymo, ir Perkančioji organizacija gali tai įrodyti bet kokiomis teisėtomis priemonėmis. | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD. |
| 17.1.8. | Tiekėjas yra neįvykdęs sutarties, sudarytos vadovaujantis Viešųjų pirkimų įstatymu, Viešųjų pirkimų, atliekamų gynybos ir saugumo srityje, įstatymu ar Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymu, ar koncesijos sutarties arba yra netinkamai ją įvykdęs ir tai buvo esminis sutarties pažeidimas, kaip nustatyta Civilinio kodekso 6.217 straipsnyje (toliau – esminis sutarties pažeidimas), dėl kurio per pastaruosius 3 metus buvo nutraukta sutartis arba per pastaruosius 3 metus buvo priimtas ir įsiteisėjęs teismo sprendimas, kuriuo tenkinamas perkančiosios organizacijos, perkančiojo subjekto ar suteikiančiosios institucijos reikalavimas atlyginti nuostolius, patirtus dėl to, kad tiekėjas sutartyje nustatytą esminę sutarties sąlygą vykdė su dideliais arba nuolatiniais trūkumais, ar per pastaruosius 3 metus buvo priimtas perkančiosios organizacijos sprendimas, kad tiekėjas sutartyje nustatytą esminę sutarties sąlygą vykdė su dideliais arba nuolatiniais trūkumais ir dėl to buvo pritaikyta sutartyje nustatyta sankcija.  Šiuo pagrindu tiekėjas taip pat pašalinamas iš pirkimo procedūros, kai, vadovaujantis kitų valstybių teisės aktais, per pastaruosius 3 metus nustatyta, kad jis, vykdydamas ankstesnę sutartį, ankstesnę sutartį su perkančiuoju subjektu arba ankstesnę koncesijos sutartį, sutartyje nustatytą esminį reikalavimą vykdė su dideliais arba nuolatiniais trūkumais ir dėl to ta ankstesnė sutartis buvo nutraukta anksčiau, negu toje sutartyje nustatytas jos galiojimo terminas, buvo pareikalauta atlyginti žalą ar taikomos kitos panašios sankcijos. | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.  Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, gali būti atsižvelgiama į pagal Viešųjų pirkimų įstatymo 91 straipsnį skelbiamą informaciją:  [Nepatikimi tiekėjai - Viešųjų pirkimų tarnyba (lrv.lt)](https://vpt.lrv.lt/lt/nuorodos/kiti-duomenys/powerbi/nepatikimi-tiekejai-1/)  [Nepatikimų koncesininkų sąrašas - Viešųjų pirkimų tarnyba (lrv.lt)](https://vpt.lrv.lt/lt/pasalinimo-pagrindai-1/nepatikimu-koncesininku-sarasas-1/nepatikimu-koncesininku-sarasas/) |
| 17.1.9. | Tiekėjas yra padaręs rimtą profesinį pažeidimą, dėl kurio perkančioji organizacija abejoja tiekėjo sąžiningumu, kai jis yra padaręs finansinės atskaitomybės ir audito teisės aktų pažeidimą ir nuo jo padarymo dienos praėjo mažiau kaip vieni metai. | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.  Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, atsižvelgiama įnacionalinėje duomenų bazėje adresu: <https://www.registrucentras.lt/jar/p/index.php>  paskelbtą informaciją, taip pat į šiame informaciniame pranešime pateiktą informaciją:  [Finansinių ataskaitų nepateikimas gali tapti kliūtimi dalyvauti viešuosiuose pirkimuose - Viešųjų pirkimų tarnyba (lrv.lt)](https://vpt.lrv.lt/lt/naujienos-3/finansiniu-ataskaitu-nepateikimas-gali-tapti-kliutimi-dalyvauti-viesuosiuose-pirkimuose/) |
| 17.1.10. | Tiekėjas yra padaręs rimtą profesinį pažeidimą, dėl kurio perkančioji organizacija abejoja tiekėjo sąžiningumu, kai jis (tiekėjas) neatitinka minimalių patikimo mokesčių mokėtojo kriterijų, nustatytų Lietuvos Respublikos mokesčių administravimo įstatymo 401 straipsnio 1 dalyje. | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.  Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, atsižvelgiama įnacionalinėje duomenų bazėje adresu <https://www.vmi.lt/evmi/mokesciu-moketoju-informacija> skelbiamą informaciją. |
| 17.1.11. | Tiekėjas yra padaręs rimtą profesinį pažeidimą, dėl kurio perkančioji organizacija abejoja tiekėjo sąžiningumu, kai jis yra padaręs draudimo sudaryti draudžiamus susitarimus, įtvirtinto Lietuvos Respublikos konkurencijos įstatyme ar panašaus pobūdžio kitos valstybės teisės akte, pažeidimą ir nuo jo padarymo dienos praėjo mažiau kaip 3 metai. | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.  Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, atsižvelgiama į nacionalinėje duomenų bazėje adresu:  <https://kt.gov.lt/lt/atviri-duomenys/diskvalifikavimas-is-viesuju-> pirkimu skelbiamą informaciją. |
| 17.1.12. | Tiekėjas yra nemokus, jam iškelta restruktūrizavimo ar bankroto byla, inicijuotos ar pradėtos likvidavimo procedūros, kai jo turtą valdo teismas ar nemokumo administratorius, kai jis su kreditoriais yra sudaręs taikos sutartį (tiekėjo ir kreditorių susitarimą tęsti tiekėjo veiklą, kai tiekėjas prisiima tam tikrus įsipareigojimus, o kreditoriai sutinka savo reikalavimus atidėti, sumažinti ar jų atsisakyti), kai jo veikla sustabdyta ar apribota arba jo padėtis pagal šalies, kurioje jis registruotas, teisės aktus yra tokia pati ar panaši.  Tačiau kai yra šiame punkte apibrėžta situacija, perkančioji organizacija nepašalins tiekėjo iš pirkimo procedūros, jeigu jis pateikia pagrįstų įrodymų, kad sugebės tinkamai įvykdyti sutartį. | Iš Lietuvoje įsteigtų subjektų įrodančių dokumentų nereikalaujama, užtenka pateikto EBVPD. CPO savarankiškai patikrina duomenis nacionalinėje duomenų bazėje, adresu:  <https://www.registrucentras.lt/jar/p/>.  Prireikus, CPO turi teisę prašyti pateikti valstybės įmonės Registrų centro Lietuvos Respublikos Vyriausybės nustatyta tvarka išduoto dokumento, patvirtinančio jungtinius kompetentingų institucijų tvarkomus duomenis. Tokiu atveju dokumentas turi būti išduotas ne anksčiau kaip 120 dienų iki tos dienos, kai tiekėjas CPO prašymu turės pateikti pašalinimo pagrindų nebuvimą patvirtinančius dokumentus. **Pavyzdys**: Jeigu CPO 2022-10-10 kreipėsi į tiekėją prašydama iki 2022-10-14 pateikti įrodančius dokumentus, jis turi būti išduotas ne anksčiau kaip 120 dienų, jas skaičiuojant atgal nuo 2022-10-14.  Jei dokumentas išduotas anksčiau, tačiau jame nurodytas galiojimo terminas ilgesnis nei pašalinimo pagrindų nebuvimą patvirtinančių dokumentų pagal EBVPD galutinis pateikimo terminas, toks dokumentas jo galiojimo laikotarpiu yra priimtinas.  *Pateikiami skenuoti dokumentai elektronine forma ar pasirašyti el. parašu.*  **PASTABA**  **Pažymų, patvirtinančių Viešųjų pirkimų įstatymo 46 straipsnyje nurodytų tiekėjo pašalinimo pagrindų nebuvimą, pateikti nereikalaujama. Jų CPO reikalaus tik turėdama pagrįstų abejonių dėl tiekėjo patikimumo.** |

1. CPO nekelia reikalavimų tiekėjų kvalifikacijai. Jeigu tiekėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, tiekėjas Perkančiajai organizacijai įsipareigoja, kad pirkimo sutartį vykdys tik tokią teisę turintys asmenys.
2. CPO šiame pirkime dalyviams nenustato kokybės vadybos sistemos ir aplinkos apsaugos vadybos sistemosstandartų, įskaitant ir prieinamumo neįgaliems standartus, pagal Viešųjų pirkimų įstatymo 48 str.
3. Prekių, paslaugų ar darbų energijos vartojimo efektyvumo reikalavimai:Perkančioji organizacija, CPO nėra Lietuvos Respublikos viešojo administravimo įstatyme nustatytas Lietuvos Respublikos centrinio valstybinio administravimo subjektas (veiklos teritorija nėra visa valstybės teritorija), todėl energijos vartojimo efektyvumo reikalavimai jai neprivalomi.
4. CPO pašalina tiekėją iš pirkimo procedūros pagal Viešųjų pirkimų įstatymo 46 straipsnio 4 ir 6 dalyse nurodytus pašalinimo pagrindus ir tuo atveju, kai ji turi įtikinamų duomenų, kad tiekėjas yra įsteigtas arba dalyvauja pirkime vietoje kito asmens, siekdamas išvengti Viešųjų pirkimų įstatymo 46 straipsnio 4 ir 6 dalyse nurodytų pašalinimo pagrindų taikymo.
5. CPO tiekėją pašalina iš pirkimo procedūros bet kuriame pirkimo procedūros etape, jeigu paaiškėja, kad dėl savo veiksmų ar neveikimo prieš pirkimo procedūrą ar jos metu jis atitinka bent vieną iš pirkimo dokumentuose nustatytų tiekėjo pašalinimo pagrindų, išskyrus Viešųjų pirkimų įstatymo 46 straipsnio 10 dalyje nustatytus atvejus (tačiau atsižvelgiant į Viešųjų pirkimų įstatymo 46 straipsnio 11 ir 12 dalių nuostatas).
6. CPO, priimdama sprendimus dėl tiekėjo pašalinimo iš pirkimo procedūros Viešųjų pirkimų įstatymo 46 straipsnio 4 ir 6 dalyse nurodytais pašalinimo pagrindais, atsižvelgia į tai, ar vertinant tiekėjo patikimumą tiekėjo pašalinimas iš pirkimo procedūros proporcingas vertinamam tiekėjo elgesiui, Viešųjų pirkimų įstatymo 46 straipsnio 4 dalies 7 punkto c papunkčio atveju – ar taikant šį tiekėjo pašalinimo iš pirkimo procedūros pagrindą nebūtų reikšmingai apribota konkurencija. Priimant sprendimus dėl tiekėjo pašalinimo iš pirkimo procedūros Viešųjų pirkimų įstatymo 46 straipsnio 4 dalies 4 ir 6 punktuose nurodytais pašalinimo pagrindais, gali būti atsižvelgiama į pagal Viešųjų pirkimų įstatymo 52 ir 91 straipsnius skelbiamą informaciją.
7. Jeigu tiekėjas atitinka bent vieną iš pašalinimo pagrindų, nustatytų Viešųjų pirkimų įstatymo 46 straipsnio 1, 4 ir 6 dalyse, CPO tiekėjo nepašalina iš pirkimo procedūros, jei yra visos Viešųjų pirkimų įstatymo 46 straipsnio 10 dalyje nurodytos sąlygos kartu. Tiekėjas negali pasinaudoti Viešųjų pirkimų įstatymo 46 straipsnio 10 dalyje nustatyta galimybe, kai jis priimtu ir įsiteisėjusiu teismo sprendimu pašalintas iš pirkimo ar koncesijos suteikimo procedūrų, teismo sprendime nurodytą laikotarpį. Kai priimtu ir įsiteisėjusiu teismo sprendimu tiekėjui yra nustatytas Viešųjų pirkimų įstatymo 46 straipsnio 1, 2, 4 ir 6 dalyse nurodytų pašalinimo pagrindų laikotarpis, CPO tiekėją iš pirkimo procedūros šalina teismo sprendime nurodytą laikotarpį.
8. Viešųjų pirkimų įstatymo 46 straipsnio 10 dalyje 1 punkte nurodytos informacijos prašoma pateikti tik to tiekėjo, kurio pasiūlymas pagal vertinimo rezultatus gali būti pripažintas laimėjusiu, ir CPO vertina šią informaciją kartu su pašalinimo pagrindų nebuvimą įrodančiais dokumentais, neatsižvelgiant į tai, net jei tiekėjas šią informaciją buvo pateikęs kartu su pasiūlymu. Šiuo atveju, CPO tiekėjui motyvuotą sprendimą raštu pateikia ne vėliau kaip per 10 dienų nuo Viešųjų pirkimų įstatymo 46 straipsnio 10 dalyje 1 punkte nurodytos tiekėjo informacijos įvertinimo.
9. CPO visų pirma reikalauja tokios rūšies pažymų ir tokių dokumentinių įrodymų formų, apie kuriuos pateikta informacija Europos Komisijos informacinėje dokumentų saugykloje „e-Certis“. pirkimo sąlygų aprašo 18.1 p. lentelės trečiame stulpelyje nurodomi dokumentai, kuriuos turi pateikti Lietuvos Respublikoje registruoti tiekėjai. Dėl dokumentų, kuriuos turi pateikti užsienio šalių tiekėjai, informaciją CPO pasitikrina „e-Certis“, adresu <https://ec.europa.eu/tools/ecertis/>.
10. CPO nereikalauja iš tiekėjo pateikti dokumentų, patvirtinančių jo pašalinimo pagrindų nebuvimą, jeigu ji:
    1. turi galimybę susipažinti su šiais dokumentais ar informacija tiesiogiai ir neatlygintinai prisijungusi prie nacionalinės duomenų bazės bet kurioje valstybėje narėje arba naudodamasi CVP IS priemonėmis;
    2. šiuos dokumentus jau turi iš ankstesnių pirkimo procedūrų, jeigu šiuose dokumentuose nurodyta informacija vis dar yra aktuali (dokumentas išduotas prieš ne daugiau dienų, negu nurodyta atitinkamame Konkurso sąlygų aprašo 18.1 p. papunktyje).
11. Jeigu tiekėjas negali pateikti nurodytų dokumentų, įrodančių, kad nėra pašalinimo pagrindų, numatytų Viešųjų pirkimų įstatymo 46 straipsnio 1 ir 3 dalyse ir 6 dalies 2 punkte, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų 46 straipsnio 1 ir 3 dalyse ir 6 dalies 2 punkte keliamų klausimų, jie gali būti pakeisti:
    1. priesaikos deklaracija;
    2. oficialia tiekėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.
12. Jeigu tiekėjas dėl pateisinamų priežasčių negali pateikti CPO reikalaujamų jo finansinį ir ekonominį pajėgumą įrodančių dokumentų, jis turi teisę pateikti kitus perkančiajai organizacijai priimtinus dokumentus.
13. Užsienio valstybėse išduoti pašalinimo pagrindų nebuvimo, kvalifikacijos atitiktį įrodantys dokumentai legalizuojami vadovaujantis Dokumentų legalizavimo ir tvirtinimo pažyma (*Apostille*) tvarkos aprašu, patvirtintu Lietuvos Respublikos Vyriausybės 2006 m. spalio 30 d. nutarimu Nr. 1079, ir 1961 m. spalio 5 d. Hagos konvencija dėl užsienio valstybėse išduotų dokumentų legalizavimo panaikinimo, išskyrus atvejus, kai pagal Lietuvos Respublikos tarptautines sutartis ar Europos Sąjungos teisės aktus dokumentas yra atleistas nuo legalizavimo ir (ar) tvirtinimo žymos (*Apostille*).
14. Tiekėjas pirkimo sutarties vykdymui gali pasitelkti **subteikėjus** (tokiais laikomi tretieji asmenys, kurie vykdys sutartines tiekėjo prievoles, tačiau tiekėjas nesiremia jų pajėgumais, kad atitiktų kvalifikacijos reikalavimus). **Subteikėjai turi būti nurodomi pirkimo sąlygų aprašo 1 priede.** CPO nereikalauja, kad tiekėjas pateiktų subteikėjų EBVPD ir nevertina jų informacijos dėl pašalinimo pagrindų ar kvalifikacijos. **Jei tiekėjo pasiūlymas galėtų būti pripažintas laimėjusiu, tiekėjas privalo CPO pateikti pasitelkiamus subteikėjus patvirtinančius dokumentus:** dvišalę pasirašytą sutartį, ketinimų protokolą ar pan., aiškiai nurodant, kokioms sutartinėms prievolėms subrangovas yra pasitelkiamas. Nors CPO nevertina subteikėjų kvalifikacijos, tačiau tiekėjas privalo įsipareigoti, kad pirkimo sutartį vykdys tik tokią teisę turintys asmenys ir sutarties vykdymo metu, CPO pareikalavus, tiekėjas turės pateikti dokumentus, įrodančius subteikėjo teisę verstis atitinkama veikla, kuriai jis pasitelkiamas.
15. Rėmimasis **trečiaisiais asmenimis**, kurie tiesiogiai aktyviai nedalyvaus sutarties vykdyme. Tais atvejais, kai tiekėjas naudojasi (naudosis) trečiųjų asmenų, kurie tiesiogiai aktyviai, savo veiksmais neprisidės prie sutarties vykdymo (t. y. tiesiogiai neteiks paslaugų, neprisiims solidarios atsakomybės už sutarties vykdymą ar kitaip tiesiogiai nedalyvaus vykdant pirkimo sutartį), priemonėmis (pavyzdžiui, tik išnuomos įrangą ar pan.), tiekėjas, neprivalo teikti jų EBVPD ir pašalinimo pagrindų nebuvimą įrodančių dokumentų, tačiau, teikdamas pasiūlymą, turi pareigą įrodyti, kad atitinkamomis konkrečiomis trečiojo asmens priemonėmis jis galės naudotis sutarties vykdymo laikotarpiu (teikiant pasiūlymą tiekėjas turi nurodyti tuos trečiuosius asmenis ir informaciją apie su jais pasirašytas sutartis, ketinimo protokolus ir pan.). Tokiu atveju CPO laikys, kad tiekėjas pats turi atitinkamą kvalifikaciją, nepriklausomai nuo to kokiais pagrindais (nuosavybės, nuomos ar kitais) naudojasi ar naudosis sutarties vykdymo metu atitinkamas priemones.
16. Tiekėjo pasiūlymas atmetamas, jeigu apie nustatytų reikalavimų atitikimą jis pateikė melagingą informaciją, kurią CPO gali įrodyti bet kokiomis teisėtomis priemonėmis.

**IV SKYRIUS**

**TIEKĖJŲ GRUPĖS DALYVAVIMAS PIRKIMO PROCEDŪROSE**

1. Jei pirkimo procedūrose dalyvauja tiekėjų grupė, ji pateikia **iki pasiūlymo pateikimo termino pabaigos** sudarytą jungtinės veiklos sutarties skaitmeninę kopiją ir visus tiekėjų grupės narius nurodo pasiūlyme (konkurso sąlygų aprašo 1 priedas).
2. Jungtinės veiklos sutartyje turi būti nurodyta kiekvienos šios sutarties šalies įsipareigojimų vertės dalis, išreikšta procentiniu dydžiu, įeinanti į bendrą pirkimo sutarties vertę. Jungtinės veiklos sutartis turi numatyti**solidarią visų šios sutarties šalių atsakomybę** **už** **prievolių Perkančiajai organizacijai *nevykdymą.*** Taip pat jungtinės veiklos sutartyje turi būti numatyta, kuris asmuo atstovauja tiekėjų grupei (su kuo CPO turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją).
3. CPO nereikalauja, kad tiekėjų grupės pateiktą pasiūlymą pripažinus geriausiu ir Perkančiajai organizacijai pasiūlius sudaryti pirkimo sutartį ši tiekėjų grupė įgautų tam tikrą teisinę formą.

**V SKYRIUS**

**PASIŪLYMŲ RENGIMAS, PATEIKIMAS IR KEITIMAS**

1. Pasiūlymas turi būti pateikiamas tik elektroninėmis priemonėmis, naudojant CVP IS, pasiekiamą adresu <https://pirkimai.eviesiejipirkimai.lt>. Pasiūlymai, pateikti popierine forma arba ne CPO nurodytomis elektroninėmis priemonėmis, bus atmesti kaip neatitinkantys pirkimo dokumentų reikalavimų.
2. Pasiūlymus gali teikti tik CVP IS registruoti tiekėjai (registracija nemokama). Visi dokumentai, patvirtinantys tiekėjų pašalinimo pagrindų nebuvimą, , kiti pasiūlyme pateikiami dokumentai turi būti pateikti elektronine forma, t. y. tiesiogiai suformuoti elektroninėmis priemonėmis. Pateikiami dokumentai ar skaitmeninės dokumentų kopijos turi būti prieinami naudojant nediskriminuojančius, visuotinai prieinamus duomenų failų formatus (pvz., *pdf*, *docx, jpeg* ir kt.). CPO pasilieka sau teisę prašyti dokumentų originalų.
3. **Pasiūlymas privalo būti pasirašytas tiekėjo vadovo**. Jeigu pasiūlymą pateikia ne tiekėjo vadovas, kartu su pasiūlymu turi būti pateiktas pasiūlymą teikiančio tiekėjo atstovo galiojantis **įgaliojimas** pateikti ir pasirašyti pasiūlymą ir kitus dokumentus.
4. **Tiekėjas pasiūlyme turi nurodyti, kokia pasiūlyme pateikta informacija yra konfidenciali.** Visas tiekėjo pasiūlymas negali būti laikomas konfidencialia informacija, tačiau tiekėjas gali nurodyti, kad tam tikra jo pasiūlyme pateikta informacija yra konfidenciali. Konfidencialia informacija gali būti, pavyzdžiui, komercinė (gamybinė) paslaptis ir konfidencialieji pasiūlymų aspektai.Konfidencialia negalima laikyti informacijos, nurodytos Viešųjų pirkimų įstatymo 20 straipsnio 2 dalyje. Jeigu CPO kyla abejonių dėl tiekėjo pasiūlyme nurodytos informacijos konfidencialumo, ji privalo prašyti tiekėjo įrodyti, kodėl nurodyta informacija yra konfidenciali. Jeigu tiekėjas per CPO nurodytą terminą, kuris negali būti trumpesnis kaip 3 darbo dienos, nepateikia tokių įrodymų arba pateikia netinkamus įrodymus, laikoma, kad tokia informacija nėra konfidenciali. Perkančioji organizacija, CPO, Komisija, jos nariai ar ekspertai ir kiti asmenys negali tretiesiems asmenims atskleisti iš tiekėjų gautos informacijos, kurią jie nurodė kaip konfidencialią.
5. Pasiūlyme nurodomi įkainiai pateikiami eurais užpildant pirkimo sąlygų aprašo 1 priedą. Apskaičiuojant įkainius, turi būti atsižvelgta į visus pirkimo dokumentų reikalavimus. Tiekėjas turi pasiūlyti tokius įkainius, kurie užtikrintų tinkamą tiekėjo įsipareigojimų įvykdymą. Į pasiūlymo įkainius turi būti įskaičiuoti visi mokesčiai ir visos tiekėjo išlaidos.Išlaidos, kurių tiekėjas teikdamas pasiūlymą neįskaičiavo, nebus papildomai apmokamos. Visas išlaidas, susijusias su sutarties vykdymu, kurios nebus nurodytos (įskaičiuotos) pasiūlyme ar sutartyje, prisiima tiekėjas*.* **Visuose atliekamuose skaičiavimuose bei apvalinimuose turi būti laikomasi bendrų skaičių apvalinimo taisyklių ir įkainiai, kainos pasiūlyme turi būti nurodomi paliekant du skaitmenis po kablelio: t. y. jei trečias skaičius po kablelio yra nuo 0 iki 4, antrasis skaičius po kablelio paliekamas koks yra, jei trečias skaičius po kablelio yra nuo 5 iki 9, antrąjį skaičių po kablelio padidiname vienu vienetu, pvz., 3,14159 suapvalinus iki šimtųjų bus 3,14. Suapvalinus 3,1153 iki šimtųjų bus 3,12.**
6. Pateikdamas pasiūlymą, tiekėjas sutinka su pirkimo sąlygų aprašu ir patvirtina, kad jo pasiūlyme pateikta informacija yra teisinga ir apima viską, ko reikia norint tinkamai įvykdyti pirkimo sutartį.
7. Pasiūlymas ir kita korespondencija pateikiama lietuvių kalba. Jei atitinkami dokumentai yra išduoti kita kalba, turi būti pateiktas dokumentas (originalo kalba) su tinkamai patvirtintu vertimu į lietuvių kalbą. Tinkamu bus laikomas vertimas, patvirtintas tiekėjo ar jo įgalioto asmens parašu,arba patvirtintas vertėjo parašu ir vertimo biuro anspaudu.
8. **Pasiūlymą sudaro tiekėjo pateiktų duomenų, dokumentų elektroninėje formoje, skaitmeninių dokumentų kopijų ir atsakymų į CVP IS priemonėmis pateiktus klausimus visuma:**
   1. **Užpildytas pasiūlymas,** parengtas pagal šio pirkimo sąlygų aprašo 1 priede pateiktą formą. *Tiekėjui, teikiančiam pasiūlymą, rekomenduojama vadovautis Viešųjų pirkimų tarnybos parengtomis gairėmis „Tiekėjo ABC“ ir pranešimu, kaip pagalbine medžiaga dėl dažniausiai tiekėjų daromų klaidų, pateiktais šiose nuorodose:* *<https://vpt.lrv.lt/uploads/vpt/documents/files/mp/tiekejo_abc.pdf>;* [*Kaip sėkmingai dalyvauti viešuosiuose pirkimuose - Viešųjų pirkimų tarnyba (lrv.lt)*](https://vpt.lrv.lt/lt/naujienos-3/kaip-sekmingai-dalyvauti-viesuosiuose-pirkimuose-2020-metais/)*;*
   2. **Užpildytas EBVPD**, parengtas pagal šio sąlygų aprašo 3 priede pateiktą formą *(tiekėjas išsaugo CPO pateiktą EBVPD formą XML formatu, įkelia (importuoja) formą į tinklapį adresu:* [*http://ebvpd.eviesiejipirkimai.lt/espd-web/filter?lang=lt*](http://ebvpd.eviesiejipirkimai.lt/espd-web/filter?lang=lt) *pateikia (užpildo) atsakymus į nurodytus klausimus ir užpildytą dokumentą išsaugo XML arba PDF formatu. Tiekėjas pateikdamas (užpildydamas) atsakymus į nurodytus klausimus, turi vadovautis Viešųjų pirkimų tarnybos pateiktomis EBVPD pildymo rekomendacijomis, pateiktomis šiose nuorodose:* [*http://vpt.lrv.lt/lt/naujienos/ebvpd-pildymo-rekomendacijos*](http://vpt.lrv.lt/lt/naujienos/ebvpd-pildymo-rekomendacijos)*;* [*https://klausk.vpt.lt/hc/lt/sections/115001605685-EBVPD*](https://klausk.vpt.lt/hc/lt/sections/115001605685-EBVPD)*);*
   3. Įgaliojimas pasirašyti pasiūlymą ir (ar) kitus dokumentus (jeigu pasiūlymą pasirašo ne tiekėjo vadovas);
   4. Dokumentai, įrodantys, kokiu pagrindu pasiūlyme nurodyta informacija turėtų būti laikoma konfidencialia (jei nurodoma) (nepateikus laikoma, kad tiekėjo pasiūlyme konfidencialios informacijos nėra);
   5. Jungtinės veiklos sutartis (jei pasiūlymą teikia tiekėjų grupė);
   6. Tiekėjo atsakymai dėl pasiūlymo paaiškinimo, pašalinimo pagrindų nebuvimo duomenų patikslinimo (jei bus);
   7. Kita pirkimo sąlygų apraše prašoma informacija ir (ar) dokumentai (jeigu prašoma).
9. Tiekėjas gali pateikti tik vieną pasiūlymą – individualiai arba kaip tiekėjų grupės narys. Jei tiekėjas pateikia daugiau kaip vieną pasiūlymą arba tiekėjų grupės narys dalyvauja teikiant kelis pasiūlymus, visi pasiūlymai atmetami. Tiekėjams nėra leidžiama pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.
10. **Pasiūlymas turi būti pateiktas iki skelbime apie pirkimą (jeigu keičiamas pasiūlymų pateikimo terminas - skelbime, susijusiame su pakeitimais ar papildoma informacija)**  **nurodyto pasiūlymų pateikimo termino pabaigos**, tik elektroninėmis priemonėmis, naudojant CVP IS. Tiekėjui CVP IS susirašinėjimo priemonėmis paprašius, CPO CVP IS susirašinėjimo priemonėmis patvirtina, kad tiekėjo pasiūlymas yra gautas ir nurodo gavimo dieną, valandą ir minutę. CPO ***neatsako už CVP IS, kurią administruoja Viešųjų pirkimų tarnyba, sutrikimus ar kitus nenumatytus atvejus, dėl kurių pasiūlymai nebuvo gauti ar teikti pavėluotai. Atsižvelgiant į tai, tiekėjams siūloma rengti pasiūlymus taip, kad liktų pakankamai laiko jiems laiku ir tinkamai pateikti.***
11. Pasiūlymas galioja jame tiekėjo nurodytą laiką. Pasiūlymas turi galioti **ne trumpiau nei iki skelbime apie pirkimą nurodyto minimalaus laikotarpio, per kurį dalyvis privalo užtikrinti pasiūlymo galiojimą (jeigu keičiamas pasiūlymo galiojimo terminas** – **skelbime, susijusiame su pakeitimais ar papildoma informacija, nurodyto termino).** Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek numatyta pirkimo dokumentuose. Pirkimo procedūros metu, taip pat sustabdžius pirkimo procedūras dėl laikinųjų apsaugos priemonių taikymo CPO gali prašyti, kad tiekėjai pratęstų pasiūlymų galiojimą iki konkrečiai nurodyto termino. Tiekėjas gali atmesti tokį prašymą neprarasdamas teisės į savo pasiūlymo galiojimo užtikrinimą, jeigu jo buvo reikalaujama.
12. Tiekėjas iki galutinio pasiūlymų pateikimo termino turi teisę pakeisti arba atšaukti savo pasiūlymą. Norėdamas atšaukti ar pakeisti pasiūlymą, tiekėjas CVP IS pasiūlymo lange spaudžia „Atsiimti pasiūlymą“. Norėdamas vėl pateikti atšauktą ir pakeistą pasiūlymą, tiekėjas turi jį pateikti iš naujo. Suėjus pasiūlymų pateikimo terminui atšaukti ar pakeisti pasiūlymo nebus galima.

**VI SKYRIUS**

**PASIŪLYMŲ ŠIFRAVIMAS**

1. Tiekėjo teikiamas pasiūlymas gali būti užšifruojamas. Tiekėjas, nusprendęs pateikti užšifruotą pasiūlymą, turi:
   1. iki pasiūlymų pateikimo termino pabaigos naudodamasis CVP IS priemonėmis pateikti užšifruotą pasiūlymą (užšifruojamas visas pasiūlymas arba pasiūlymo dokumentas, kuriame nurodyta pasiūlymo kaina). Instrukcija, kaip tiekėjui užšifruoti pasiūlymą galima rasti [interneto svetainėje](https://vpt.lrv.lt/uploads/vpt/documents/files/LT_versija/CVP_IS/Mokymu_medziaga/Tiekejams/7zip_idiegimo_instrukcija.pdf).
   2. iki vokų atplėšimo procedūros (posėdžio) pradžios CVP IS susirašinėjimo priemonėmis pateikti slaptažodį, su kuriuo CPO galės iššifruoti pateiktą pasiūlymą. Iškilus CVP IS techninėms problemoms, kai tiekėjas neturi galimybės pateikti slaptažodžio per CVP IS susirašinėjimo priemonę, tiekėjas turi teisę slaptažodį pateikti kitomis priemonėmis pasirinktinai: CPO oficialiu elektroniniu paštu sonata.gyliene@klaipeda.lt. Tokiu atveju tiekėjas turėtų būti aktyvus ir įsitikinti, kad pateiktas slaptažodis laiku pasiekė adresatą (pavyzdžiui, susisiekęs su CPO oficialiu jos telefonu ir (arba) kitais būdais).
2. Tiekėjui užšifravus visą pasiūlymą ir iki vokų atplėšimo procedūros (posėdžio) pradžios nepateikus (dėl jo paties kaltės) slaptažodžio arba pateikus neteisingą slaptažodį, kuriuo naudodamasi CPO negalėjo iššifruoti pasiūlymo, pasiūlymas laikomas nepateiktu ir nėra vertinamas. Jeigu nurodytu atveju tiekėjas užšifravo tik pasiūlymo dokumentą, kuriame nurodyta pasiūlymo kaina, o kitus pasiūlymo dokumentus pateikė neužšifruotus – CPO tiekėjo pasiūlymą atmeta kaip neatitinkantį pirkimo dokumentuose nustatytų reikalavimų (tiekėjas nepateikė pasiūlymo kainos).

**VII SKYRIUS**

**PASIŪLYMŲ GALIOJIMO UŽTIKRINIMAS**

1. CPO pasiūlymo galiojimo užtikrinimo nereikalauja. Jeigu tiekėjas, kuris bus kviečiamas sudaryti pirkimo sutartį, atsisakys ją sudaryti, atsisakys savo pasiūlymo jo galiojimo laikotarpiu, nurodytu pasiūlyme, jis Perkančiajai organizacijai pareikalavus, **įsipareigoja sumokėti Perkančiajai organizacijai 2 procentų nuo pasiūlymo** atitinkamai pirkimo daliai **sumos be PVM dydžio baudą ir padengti Perkančiosios organizacijos patirtus tiesioginius nuostolius,** kiek jų nepadengia baudos suma. Tiesioginiais nuostoliais bus laikomas kainos skirtumas tarp pirkimo sutartį atsisakiusio pasirašyti (ar atsisakiusio pasiūlymo) tiekėjo pasiūlymo kainos EUR be PVM ir kito tiekėjo, su kuriuo perkančioji organizacija sudarė pirkimo sutartį dėl to paties objekto, pasiūlymo kainos EUR be PVM. **Tiekėjas teikdamas pasiūlymą, sutinka su šiomis nuostatomis.**

**VIII SKYRIUS**

**PIRKIMO SĄLYGŲ APRAŠO PAAIŠKINIMAS IR PATIKSLINIMAS**

1. Pirkimo dokumentai gali būti paaiškinami, patikslinami tiekėjų iniciatyva, jiems CVP IS susirašinėjimo priemonėmis kreipiantis į CPO. Prašymai paaiškinti pirkimo dokumentus gali būti pateikiami CPO CVP IS susirašinėjimo priemonėmis **ne vėliau kaip likus 4 kalendorinėms dienoms** iki pasiūlymų pateikimo termino pabaigos **(neįskaitant paskutinės pasiūlymo pateikimo dienos)**. Tiekėjai turėtų būti aktyvūs ir pateikti klausimus ar paprašyti paaiškinti pirkimo dokumentus iš karto jas išanalizavę, atsižvelgdami į tai, kad, pasibaigus pasiūlymų pateikimo terminui, pasiūlymo turinio keisti nebus galima.
2. Nesibaigus pasiūlymų pateikimo terminui, CPO turi teisę savo iniciatyva paaiškinti, patikslinti pirkimo dokumentus.
3. CPO į laiku gautus tiekėjų klausimus atsako **ne vėliau kaip likus 4 kalendorinėms dienoms** iki pasiūlymų pateikimo termino pabaigos **(neįskaitant paskutinės pasiūlymo pateikimo dienos)**. Atsakymai į tiekėjų klausimus ar pirkimo dokumentų paaiškinimai, patikslinimai CPO iniciatyva paskelbiami CVP IS bei teikiami tik CVP IS priemonėmis prie pirkimo prisijungusiems tiekėjams. CPO, atsakydama tiekėjui, kartu siunčia paaiškinimus ir visiems kitiems tiekėjams, kurie prisijungė prie pirkimo, bet nenurodo, kuris tiekėjas pateikė prašymą paaiškinti pirkimo dokumentus. CPO tiek aiškindama, tikslindama pirkimo dokumentus savo iniciatyva, tiek tiekėjų iniciatyva visus paaiškinimus ir patikslinimus skelbia CVP IS.
4. CPO, paaiškindama ar patikslindama pirkimo dokumentus, privalo užtikrinti tiekėjų anonimiškumą, t. y. privalo užtikrinti, kad tiekėjas nesužinotų kitų tiekėjų, dalyvaujančių pirkimo procedūrose, pavadinimų ir kitų rekvizitų, pavyzdžiui tame pačiame laiške adresatais negalima išvardinti visų tiekėjų, kuriems siunčiami paaiškinimai ar patikslinimai.
5. CPO nerengs susitikimų su tiekėjais dėl pirkimo dokumentų paaiškinimų.
6. Bet kokia informacija, pirkimo dokumentų paaiškinimai, pranešimai ar kitas CPO ir tiekėjo susirašinėjimas yra vykdomasCVP IS susirašinėjimo priemonėmis.
7. Tuo atveju, kai tikslinama skelbime paskelbta informacija ar buvo padaryta reikšmingų pirkimo dokumentų pakeitimų, CPO atitinkamai patikslina skelbimą apie pirkimą ir, prireikus, pratęsia pasiūlymų pateikimo terminą protingumo kriterijų atitinkančiam terminui, per kurį tiekėjai, rengdami pasiūlymus, galėtų atsižvelgti į patikslinimus. Jeigu CPO pirkimo dokumentus paaiškina (patikslina) ir negali pirkimo dokumentų paaiškinimų (patikslinimų) pateikti taip, kad visi kandidatai juos gautų **ne vėliau kaip likus 4 kalendorinėms dienoms** iki pasiūlymų pateikimo termino pabaigos, CPO perkelia pasiūlymų pateikimo terminą laikui, per kurį tiekėjai, rengdami pirkimo pasiūlymus, galėtų atsižvelgti į šiuos paaiškinimus (patikslinimus). Apie pasiūlymų pateikimo termino pratęsimą pranešama patikslinant skelbimą. Pranešimai apie pasiūlymų pateikimo termino nukėlimą taip pat paskelbiami CVP IS ir išsiunčiami tiekėjams. Pasiūlymų pateikimo terminas taip pat pratęsiamas, jei buvo padaryta reikšmingų pirkimo dokumentų pakeitimų. Tarptautinių pirkimų atveju negali būti daromi tokie esminiai pirkimo sąlygų pakeitimai, dėl kurių būtų buvę galima leisti dalyvauti kitiems kandidatams, negu iš pradžių atrinktiesiems, arba pirkimo procedūra būtų pritraukusi daugiau dalyvių.

**IX SKYRIUS**

**SUSIPAŽINIMO SU PASIŪLYMAIS PROCEDŪROS**

1. Su pasiūlymais susipažįstama naudojantis elektroninėmis priemonėmis **skelbime apie pirkimą (jeigu keičiamas vokų su pasiūlymais atvėrimo terminas – skelbime, susijusiame su pakeitimais ar papildoma informacija) nurodytu laiku.** Tuo atveju, kai kaina, nurodyta skaičiais, nesutampa su kaina, nurodyta žodžiais, teisinga laikoma kaina, nurodyta žodžiais.
2. Tiekėjai nedalyvauja susipažįstant su elektroninėmis priemonėmis pateiktais pasiūlymais. Taip pat pasiūlymų nagrinėjimo, vertinimo ir palyginimo procedūras Komisija atlieka pasiūlymus pateikusiems tiekėjams nedalyvaujant.
3. Stebėtojai nėra kviečiami dalyvauti Komisijos posėdžiuose.

**X SKYRIUS**

**PASIŪLYMŲ NAGRINĖJIMAS IR PASIŪLYMŲ ATMETIMO PRIEŽASTYS**

1. Atlikusi susipažinimą su pasiūlymais, CPO pasiūlymus nagrinėja tokiu eiliškumu:
   1. įvertina EBVPD pateiktą informaciją;
   2. nagrinėja, vertina, palygina tiekėjų pateiktus pasiūlymus, vadovaudamasi šiame Konkurso sąlygų apraše nurodytomis sąlygomis;
   3. įvertina ekonomiškai naudingiausią pasiūlymą pateikusio tiekėjo pateiktus dokumentus, patvirtinančius pašalinimo pagrindų nebuvimą, pasitelkiamus subteikėjus (jeigu tokie pasitelkiami).
2. Jei tiekėjas kartu su EBVPD pateikė dokumentus, patvirtinančius pašalinimo pagrindų nebuvimą, CPO šiuos dokumentus tikrina tik po pasiūlymų eilės sudarymo, nustačius galimą pirkimo laimėtoją. Jeigu tiekėjas nepateikė EBVPD arba pildydamas EBVPD nepažymėjo, ar atitinka nustatytą (-us) reikalavimą (-us) arba jei pateiktoje EBVPD nurodyti duomenys yra netikslūs, tuomet Komisija turi prašyti tiekėjo pateikti, patikslinti EBVPD per protingą terminą. Tokiu atveju Komisija vertina tiekėjo pasiūlymą tik jam pateikus, patikslinus EBVPD. Pasiūlymas atmetamas, kai tiekėjas, Komisijai paprašius, nepateikė, nepatikslino EBVPD arba, patikslinęs joje nurodė, kad atitinka pašalinimo pagrindus. Apie tokio pasiūlymo atmetimą tiekėjas informuojamas nedelsiant, bet ne vėliau kaip per 3 darbo dienas, raštu pranešant apie šio patikrinimo rezultatus bei pagrindžiant priimtus sprendimus.
3. Tiekėjai gali pakartotinai naudoti EBVPD, kurį naudojo ankstesnėje pirkimo procedūroje, jeigu jie patvirtina, kad šiame dokumente esanti informacija yra teisinga.
4. CPO bet kuriuo pirkimo procedūros metu gali paprašyti tiekėjų pateikti visus ar dalį dokumentų, patvirtinančių jų pašalinimo pagrindų nebuvimą, subtiekėjų pasitelkimą, jeigu tai būtina siekiant užtikrinti tinkamą pirkimo procedūros atlikimą. Jeigu pirkimo metu bus atliekama patikra dėl atitikties nacionalinio saugumo interesams, tiekėjas turės pateikti tokiai patikrai atlikti reikalingus dokumentus.
5. Komisija, įvertinusi EBVPD pateiktą informaciją, priima sprendimą dėl kiekvieno pasiūlymą pateikusio tiekėjo ir kiekvienam iš jų ne vėliau kaip per 3 darbo dienas raštu praneša apie šio patikrinimo rezultatus. Teisę dalyvauti tolesnėse pirkimo procedūrose turi tik tie dalyviai, kurie atitinka CPO keliamus reikalavimus.
6. Jeigu tiekėjas pateikė netikslius, neišsamius ar klaidingus dokumentus ar duomenis apie atitiktį pirkimo dokumentų reikalavimams arba šių dokumentų ar duomenų trūksta, CPO gali nepažeisdama lygiateisiškumo ir skaidrumo principų prašyti tiekėją šiuos dokumentus ar duomenis patikslinti, papildyti arba paaiškinti per jos nustatytą protingą terminą. Pasiūlymai tikslinami, papildomi arba paaiškinami vadovaujantis Viešųjų pirkimų tarnybos direktoriaus 2022 m. gruodžio 30 d. įsakymu Nr. 1S-240 patvirtintoms Pasiūlymo patikslinimo, papildymo ar paaiškinimo taisyklėmis.
7. CPO gali nevertinti viso tiekėjo pasiūlymo, jeigu patikrinusi jo dalį nustato, kad, vadovaujantis šio įstatymo reikalavimais, pasiūlymas turi būti atmestas. Taikant šią nuostatą, pasiūlymas negali būti atmestas dėl to, kad jame nurodyta kaina viršija pirkimui skirtas lėšas, jeigu ekonomiškai naudingiausias pasiūlymas išrenkamas pagal sąnaudų arba kainos ar sąnaudų ir kokybės santykį ir CPO pirkimo dokumentuose nėra nurodžiusi pirkimui skirtų lėšų sumos, išskyrus atvejus, kai atmetami visi gauti pasiūlymai.
8. Jeigu pateiktame pasiūlyme nurodyta kaina yra neįprastai maža, Komisija privalo tiekėjo (**supaprastinto pirkimo atveju – tik ekonomiškai naudingiausią pasiūlymą pateikusio tiekėjo**)CVP IS susirašinėjimo priemonėmis paprašyti per Komisijos nurodytą terminą pagrįsti neįprastai mažą pasiūlymo kainą, ir, esant poreikiui, paprašyti pateikti detalų kainos sudėtinių dalių pagrindimą. CPO, vertindama, ar tiekėjo pateiktame pasiūlyme nurodyta kaina yra neįprastai maža, vadovaujasi Viešųjų pirkimų įstatymo 57 straipsnio 1 dalimi.
9. **Pašalinimo pagrindų nebuvimo, susitarimų su subteikėjais reikalaujama tik iš to tiekėjo, kurio pasiūlymas pagal vertinimo rezultatus gali būti pripažintas laimėjusiu (po pasiūlymų eilės sudarymo).**
10. Komisija priima sprendimą dėl tiekėjo, kurio pasiūlymas pagal vertinimo rezultatus gali būti pripažintas laimėjusiu, neatitikties pašalinimo pagrindams:
    1. Jeigu tiekėjas, kurio pasiūlymas gali būti pripažintas laimėjusiu, neatitiko pašalinimo pagrindų, pateikė susitarimus su subteikėjais, kitų tiekėjų pašalinimo pagrindų nebuvimas, pasitelkiami subteikėjai – netikrinami;
    2. Jeigu tiekėjas, kurio pasiūlymas gali būti pripažintas laimėjusiu, pateikė netikslius ar neišsamius duomenis apie pašalinimo pagrindų nebuvimą, susitarimus su subteikėjais, Komisija privalo, nepažeisdama viešųjų pirkimų principų, CVP IS susirašinėjimo priemonėmis prašyti tiekėjo šiuos duomenis papildyti arba paaiškinti per CPO nurodytą terminą.
    3. Tiekėjui, kurio pasiūlymas pagal vertinimo rezultatus gali būti pripažintas laimėjusiu, Komisijos prašymu nepateikus dokumentų pagal EBVPD, nepateikus ir (ar) nepatikslinus dokumentų, patvirtinančių pašalinimo pagrindų nebuvimą, susitarimų su subteikėjais per Komisijos nustatytą terminą, pateikus melagingus dokumentus arba pateikus melagingą EBVPD, jo pasiūlymas atmetamas, nustatoma nauja pasiūlymų eilė ir Komisija kreipiasi į tiekėją, esantį pirmoje naujai nustatytos pasiūlymų eilės vietoje, dėl dokumentų pagal EBVPD pateikimo arba jei tiekėjas dokumentus pagal EBVPD buvo pateikęs, įvertina jo pašalinimo pagrindų nebuvimą, susitarimus su subtiekėjais.
11. **Komisija atmeta pasiūlymą, jeigu:**
    1. tiekėjas atitinka bent vieną pašalinimo pagrindą, ir (arba) nepateikė susitarimų su subteikėjais arba Komisijos prašymu nepateikė dokumentų pagal EBVPD, nepatikslino pateiktų netikslių ar neišsamių duomenų apie pašalinimo pagrindų nebuvimą, ir (ar) susitarimų su subteikėjais;
    2. pasiūlymas neatitiko pirkimo dokumentuose nustatytų reikalavimų arba tiekėjas per nustatytą terminą nepaaiškino, nepatikslino pasiūlymo ir (ar) nepatikslino, nepapildė, nepaaiškino ar nepateikė pirkimo dokumentuose nurodytų kartu su pasiūlymu teikiamų dokumentų;
    3. buvo pasiūlyta per didelė, Perkančiajai organizacijai nepriimtina kaina;
    4. buvo pasiūlyta neįprastai maža kaina ir tiekėjas Komisijos prašymu per nustatytą terminą nepateikė raštiško kainos sudėtinių dalių pagrindimo arba kitaip nepagrindė neįprastai mažos kainos;
    5. pasiūlymas buvo pateiktas ne CPO nurodytomis elektroninėmis priemonėmis;
    6. tiekėjas pateikė daugiau kaip vieną pasiūlymą arba pasiūlymą pateikęs tiekėjas ar tiekėjų grupės partneriai atskirai pateikė pasiūlymus arba tiekėjas dalyvauja tiekėjų grupėje, jeigu pateikė pasiūlymą savarankiškai ar yra kitos tiekėjų grupės narys.

**XI SKYRIUS**

**PASIŪLYMŲ VERTINIMAS**

1. Pasiūlymuose nurodytos kainos vertinamos eurais. Jeigu pasiūlymuose kainos nurodytos užsienio valiuta, jos bus perskaičiuojamos eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį paskutinę pasiūlymų pateikimo termino dieną.
2. CPO ekonomiškai naudingiausią pasiūlymą išrenka **pagal mažiausios kainos kriterijų**.

**XII SKYRIUS**

**PASIŪLYMŲ EILĖ IR SPRENDIMAS DĖL PIRKIMO SUTARTIES SUDARYMO**

1. Išnagrinėjusi ir įvertinusi tiekėjų pateiktus EBVPD ir pasiūlymus, Komisija nustato pasiūlymų eilę ir galimą pirkimo laimėtoją. Pasiūlymai šioje eilėje surašomi kainų didėjimo tvarka. Jeigu kelių pateiktų pasiūlymų kainos yra vienodos, nustatant pasiūlymų eilę, pirmesnis į šią eilę įrašomas tiekėjas, kurio pasiūlymas CVP IS priemonėmis pateiktas anksčiausiai. Pasiūlymų eilė nenustatoma, jeigu buvo pateiktas arba įvertinus pasiūlymus liko tik vienas pasiūlymas.
2. Patikrinusi galimo laimėtojo pašalinimo pagrindų nebuvimą, pasitelkiamus subteikėjus patvirtinančius dokumentus, Komisija nustato laimėjusį pasiūlymą ir dalyviams ne vėliau kaip per 3 darbo dienas praneša apie priimtą sprendimą nustatyti laimėjusį pasiūlymą, nustatytą pasiūlymų eilę ir tikslų atidėjimo terminą. CPO turi nurodyti priežastis, jei buvo priimtas sprendimas nesudaryti pirkimo sutarties ar pradėti pirkimą iš naujo.
3. Perkančioji organizacija gali nuspręsti nesudaryti pirkimo sutarties su ekonomiškai naudingiausią pasiūlymą pateikusiu tiekėju, jeigu paaiškėja, kad pasiūlymas neatitinka Viešųjų pirkimų įstatymo 17 straipsnio 2 dalies 2 punkte nurodytų aplinkos apsaugos, socialinės ir darbo teisės įpareigojimų.
4. CPO privalo nutraukti pradėtas pirkimo procedūras, jeigu buvo pažeisti Viešųjų pirkimų įstatymo 17 straipsnio 1 dalyje nustatyti principai ir atitinkamos padėties negalima ištaisyti. CPO turi teisę savo iniciatyva nutraukti pradėtas pirkimo procedūras, jeigu atsirado aplinkybių, kurių nebuvo galima numatyti, arba pirkimo dokumentuose padaryta esminių klaidų, dėl kurių pirkimas tampa nebetikslingas ar jį įvykdžius būtų įsigytas Perkančiosios organizacijos poreikių neatitinkantis pirkimo objektas.
5. Perkančioji organizacija sudaryti pirkimo sutartį siūlo tam tiekėjui, kurio pasiūlymas pripažintas laimėjusiu. Tiekėjas sudaryti pirkimo sutarties kviečiamas raštu ir jam nurodomas laikas, iki kada reikia sudaryti pirkimo sutartį. Konkursą laimėjęs tiekėjas privalo pasirašyti pirkimo sutartį per Perkančiosios organizacijos nurodytą terminą. Laikas pirkimo sutarčiai pasirašyti gali būti nustatomas atskiru pranešimu raštu arba nurodomas pranešime apie laimėjusį pasiūlymą.
6. Jeigu tiekėjas, kuriam buvo pasiūlyta sudaryti pirkimo sutartį, raštu atsisako ją sudaryti arba iki Perkančiosios organizacijos nurodyto laiko nepasirašo pirkimo sutarties, arba atsisako sudaryti pirkimo sutartį pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį. Tokiu atveju arba jeigu tiekėjas iki Perkančiosios organizacijos nurodyto termino nepateikia pirkimo dokumentuose nustatyto pirkimo sutarties įvykdymo užtikrinimą patvirtinančio dokumento (jei reikalaujama) arba neįvykdo kitų pirkimo sutartyje nustatytų jos įsigaliojimo sąlygų, Perkančioji organizacija siūlo sudaryti pirkimo sutartį tiekėjui, kurio pasiūlymas pagal nustatytą pasiūlymų eilę yra pirmas po tiekėjo, atsisakiusio sudaryti pirkimo sutartį, nepateikusio pirkimo sutarties įvykdymo užtikrinimo ar neįvykdžiusio kitų pirkimo sutarties įsigaliojimo sąlygų, jeigu tenkinamos Viešųjų pirkimų įstatymo 45 straipsnio 1 dalyje išdėstytos sąlygos. Šiuo atveju CPO, įvertina šio tiekėjo pašalinimo pagrindų nebuvimą, susitarimus su subteikėjais, jei prieš tai nebuvo įvertinta.

**XIII SKYRIUS**

**INFORMACIJA APIE ATIDĖJIMO TERMINO TAIKYMĄ, GINČŲ NAGRINĖJIMO TVARKĄ**

1. Paslaugų sutartis bus sudaroma nedelsiant, bet ne anksčiau, negu pasibaigė atidėjimo terminas, kuris negali būti trumpesnis kaip 5 darbo dienos, o jeigu pranešimas apie sprendimą nustatyti laimėjusį pirkimo pasiūlymą nebuvo siunčiamas elektroninėmis priemonėmis, negali būti trumpesnis kaip 15 dienų. Atidėjimo terminas gali būti netaikomas, kai vienintelis suinteresuotas dalyvis yra tas, su kuriuo sudaroma paslaugų sutartis, ir nėra suinteresuotų kandidatų.
2. Ginčų nagrinėjimas, žalos atlyginimas, pirkimo sutarties pripažinimas negaliojančia, alternatyvios sankcijos reglamentuojamos Viešųjų pirkimų įstatymo VII skyriuje. Tiekėjas, norėdamas iki pirkimo sutarties, įskaitant atvejus, kai ji sudaroma pagal preliminariąją sutartį, ar preliminariosios sutarties sudarymo teisme ginčyti CPO sprendimus ar veiksmus, pirmiausia elektroninėmis priemonėmis turi pateikti pretenziją CPO. Pretenzijos teikiamos elektroninėmis priemonėmis, o mažos vertės pirkimų atveju – raštu tiekėjo pasirinktomis priemonėmis.

**XIV SKYRIUS**

**PIRKIMO SUTARTIES SĄLYGOS**

1. Sudaroma paslaugų sutartis (toliau – Sutartis) atitinka laimėjusių tiekėjų pasiūlymus ir šį pirkimo sąlygų aprašą. Sutartis sudaroma vadovaujantis Viešųjų pirkimų įstatymo V skyriumi, pagal 4 priede pateikiamą Sutarties projektą.
2. Šalių susitarimu tiekėjo prievolė suteikti paslaugas yra laikoma prievole pasiekti (užtikrinti) Sutartyje numatytą rezultatą. Tiekėjas yra tinkamai informuotas apie Perkančiajai organizacijai reikalingas paslaugas bei siekiamą rezultatą. Tiekėjas patvirtina, kad įvertino visus pirkimo dokumentus, supranta, kad sudarydamas Sutartį privalo pasiekti Sutartyje numatytą rezultatą ir dėl to privalo imtis visų reikiamų veiksmų ir priemonių bei užtikrinti, kad Perkančioji organizacija galėtų tinkamai ir visapusiškai naudotis šiuo rezultatu pagal tiesioginę ir Sutartyje bei pirkimo sąlygų apraše numatytą paskirtį.
3. Sutartis sudaroma Perkančiosios organizacijos naudai ir jos interesais, todėl Perkančioji organizacija nuo pat Sutarties įsigaliojimo dienos turi teisę reikalauti iš tiekėjo tinkamai vykdyti savo pareigas.

\_\_\_\_\_\_\_\_\_\_\_\_\_

|  |
| --- |
| Konkurso sąlygų aprašo |
| 1 priedas |

(Tiekėjo pavadinimas)

(Juridinio asmens teisinė forma, buveinė, kontaktinė informacija, registro, kuriame kaupiami ir saugomi duomenys apie tiekėją, pavadinimas, juridinio asmens kodas, pridėtinės vertės mokesčio mokėtojo kodas, jei juridinis asmuo yra pridėtinės vertės mokesčio mokėtojas)

Klaipėdos miesto savivaldybės administracijai

(Adresatas (centrinė perkančioji organizacija))

**PASIŪLYMAS**

**ŠVIETIMO DARBUOTOJŲ STAŽUOTĖS SUOMIJOJE PROGRAMOS PARENGIMO IR ĮGYVENDINIMO PASLAUGŲ PIRKIMO SUPAPRASTINTO ATVIRO KONKURSO BŪDU**

\_\_\_\_\_\_\_\_\_\_\_\_\_Nr.\_\_\_\_\_\_

(Data)

\_\_\_\_\_\_\_\_\_\_\_\_\_

(Sudarymo vieta)

|  |  |
| --- | --- |
| **Tiekėjo pavadinimas**  *(jeigu dalyvauja tiekėjų grupė, surašomi visi dalyvių pavadinimai)* |  |
| Tiekėjo adresas *(jeigu dalyvauja tiekėjų grupė, surašomi visi dalyvių adresai)* |  |
| Už pasiūlymą atsakingo asmens vardas, pavardė |  |
| Telefono numeris |  |
| El. pašto adresas |  |

|  |  |
| --- | --- |
| **Subteikėjo pavadinimas** *(sutarties vykdymui pasitelkiamas trečiasis asmuo, kurio* ***kvalifikacija tiekėjas nesiremia****, kad atitiktų kvalifikacijos* *reikalavimus (pirkimo sąlygų aprašo 31 p.))* |  |
| Subteikėjui perduodamų vykdyti sutartinių prievolių dalis (procentais) |  |
| Subteikėjui perduodamos vykdyti sutartinės prievolės |  |

*Pastaba. Pildoma, jei tiekėjas sutartinėms prievolėms (ne kvalifikacijai) vykdyti pasitelkia subteikėjus.*

|  |  |
| --- | --- |
| **Tretieji asmenys, kurie tiesiogiai aktyviai nedalyvaus sutarties vykdyme** *(t. y. tiesiogiai neteiks dalies paslaugų,* *neprisiims solidarios atsakomybės už sutarties vykdymą ar kitaip tiesiogiai nedalyvaus sutarties vykdyme), tiekėjui tik leis naudosis jų turimomis priemonėmis (pvz. išnuomos įrangą ar pan.) (pirkimo sąlygų aprašo 32 p.)* |  |
| Tiekėjui suteikiamos naudoti priemonės (pvz. patalpos, įranga) |  |

*Pastaba. Pildoma, jei tiekėjas naudojasi (naudosis) trečiųjų asmenų, kurie tiesiogiai aktyviai nedalyvaus sutarties vykdyme, priemonėmis.*

Šiuo pasiūlymu pažymime, kad sutinkame su visomis pirkimo sąlygomis, nustatytomis:

1) skelbime apie pirkimą, paskelbtame Viešųjų pirkimų įstatymo nustatyta tvarka;

2) pirkimo dokumentuose (taip pat jų paaiškinimuose, papildymuose).

Mes siūlome šias paslaugas:

|  |  |  |
| --- | --- | --- |
| **Eil. Nr.** | **Paslaugų aprašymas** | **Kaina,**  **Eur be PVM** |
| 1. | Švietimo darbuotojų stažuotės Suomijoje programos parengimo ir įgyvendinimo paslaugos | *(įrašyti skaičiais)* |
| **PVM 21 proc. Eur\*** | | (įrašyti skaičiais) |
| **Pasiūlymo kaina, Eur su PVM\*** | | *(įrašyti skaičiais ir žodžiais)* |

*- \*tais atvejais, kai pagal galiojančius teisės aktus tiekėjui nereikia mokėti PVM, jis nurodo įkainius ir kainas be PVM ir nurodo priežastis, dėl kurių PVM nemoka;*

*- kaina pasiūlyme nurodoma paliekant du skaitmenis po kablelio;*

Teikdami šį pasiūlymą mes patvirtiname, kad siūlomos paslaugos visiškai atitinka pirkimo dokumentuose nurodytus reikalavimus, į mūsų siūlomus įkainius įskaičiuotos visos išlaidos ir visi mokesčiai ir mes prisiimame riziką už visas išlaidas, kurias, teikdami pasiūlymą ir laikydamiesi pirkimo dokumentuose nustatytų reikalavimų, privalėjome įskaičiuoti į pasiūlymo įkainius.

**Sutartyje nustatomas kainos apskaičiavimo būdas – fiksuota kaina.**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Ši teikiamame pasiūlyme nurodyta informacija yra konfidenciali *(detaliau apie konfidencialią informaciją žiūrėti sąlygų 44 punkte*):   |  |  |  | | --- | --- | --- | | Eil. Nr. | Pateikto dokumento (ar jo dalies) pavadinimas (rekomenduojama pavadinime vartoti žodį „Konfidencialu“) | Nurodytos konfidencialios informacijos pagrindimas (paaiškinimas, kuo remiantis nurodytas dokumentas ar jo dalis yra konfidencialūs) | |  |  |  | |  |  |  | |

*Pastabos:*

*- tiekėjas, nurodantis konfidencialią informaciją, privalo vadovautis Viešųjų pirkimų įstatymo 20 straipsnio 2 dalies nuostatomis bei Viešųjų pirkimų tarnybos paaiškinimais, paskelbtais informaciniame leidinyje „Konfidencialumas viešuosiuose pirkimuose“ (*[*http://www.vpt.lrv.lt/*](http://www.vpt.lrv.lt/)*).*

*- tiekėjas pilnai atsako už tai, kad jo pateiktame pasiūlyme nurodyta konfidenciali (neskelbtina) arba komercinę (gamybinę) paslaptį turinti informacija nepažeidžia Viešųjų pirkimų įstatyme įtvirtintų skaidrumo principų, draudžiančių nepagrįstai riboti teisę susipažinti su nekonfidencialia viešojo pirkimo informacija.*

*- Jeigu Perkančiajai organizacijai kyla abejonių dėl tiekėjo pasiūlyme nurodytos informacijos konfidencialumo, ji privalo prašyti tiekėjo įrodyti, kodėl nurodyta informacija yra konfidenciali. Jeigu tiekėjas per Perkančiosios organizacijos nurodytą terminą, kuris negali būti trumpesnis kaip 3 darbo dienos, nepateikia tokių įrodymų arba pateikia netinkamus įrodymus, laikoma, kad tokia informacija yra nekonfidenciali.*

Kartu su pasiūlymu pateikiami šie dokumentai:

|  |  |  |
| --- | --- | --- |
| Eil. Nr. | Pateiktų dokumentų pavadinimas | Dokumento puslapių skaičius |
|  |  |  |
|  |  |  |
|  |  |  |

**Pasiūlymas galioja iki skelbime apie pirkimą nurodyto termino.**

Pasirašydamas CVP IS priemonėmis pateiktą pasiūlymą, patvirtinu, kad dokumentų skaitmeninės kopijos ir elektroninėmis priemonėmis pateikti duomenys yra tikri.

|  |  |  |  |  |  |
| --- | --- | --- | --- | --- | --- |
| (Tiekėjo arba jo įgalioto asmens pareigų pavadinimas |  | (Parašas) |  | (Vardas ir pavardė) |  |

|  |
| --- |
| Konkurso sąlygų aprašo |
| 2 priedas |

**ŠVIETIMO DARBUOTOJŲ STAŽUOTĖS SUOMIJOJE PROGRAMOS PARENGIMO IR ĮGYVENDINIMO PASLAUGOS**

**TECHNINĖ SPECIFIKACIJA**

1. **BENDROJI DALIS**

1. **Paslaugos užsakovas** – Klaipėdos „Saulėtekio“ progimnazija (toliau – Užsakovas).

2.**Pirkimo objektas** – **Švietimo darbuotojų stažuotės Suomijoje programos parengimo ir įgyvendinimo paslaugos:** švietimo darbuotojų kvalifikacijos tobulinimo užsienyje stažuotės **„**Inovatyvios įtraukiojo ugdymo(si) aplinkos kūrimas, SUP mokinių sportinės ir fizinio aktyvumo veiklos, elgesio ir emocijų sutrikimų turinčių vaikų ugdymo ypatumai, mokymosi barjerų šalinimas ir mokytojų kompetencijų dirbti su įvairiais mokiniais stiprinimas“ programos parengimo, įgyvendinimo ir kelionės įvykdymo paslaugos (toliau – Stažuotė).

3. **Stažuotės tikslinė grupė** – Klaipėdos miesto savivaldybės bendrojo ugdymo mokyklų mokytojai ir vadovai, pagalbos mokiniui specialistai, mokytojų padėjėjai, viso ne daugiau kaip 32 dalyviai. Stažuotė turi vykti 2024 m. spalio mėn.

4. **Stažuotės paslaugos** turės būti suteiktos per 1 mėn. nuo sutarties įsigaliojimo dienos.

5. **Stažuotės trukmė** – Teikėjas turės suteikti ne mažiau kaip 5 dienų, ne mažiau kaip 40 ak. val. Stažuotę.

6. **Stažuotės išlaidas** sudaro:

6.1. Kvalifikacijos tobulinimo programos sukūrimas ir vykdymas kartu su mokesčiais edukacinėse erdvėse (jei yra);

6.2. Stažuotės administravimas, maitinimas (pusryčiai, pietūs, vakarienė), nakvynė, vertimo paslaugos, stažuotės vadovo/vadovų paslaugos, kelionės draudimas kiekvienam dalyviui mokymų pažymėjimų stažuotės dalyviams parengimas ir išdavimas, stažuotės dalyvių sąrašo parengimas ir kt. organizavimo išlaidos.

6.3. Stažuotės kelionė, kurią sudaro: Klaipėda –– Estija – Suomija – Estija –– Klaipėda, žemės ir vandens (keltu) transportu su bagažu grupei ne daugiau kaip 32 dalyvių.

**II. REIKALAVIMAI STAŽUOTEI**

7. **Reikalavimai Stažuotės turiniui**:

7.1. Tema: „Inovatyvios įtraukiojo ugdymo(si) aplinkos kūrimas, SUP mokinių sportinės ir fizinio aktyvumo veiklos, elgesio ir emocijų sutrikimų turinčių vaikų ugdymo ypatumai, mokymosi barjerų šalinimas ir mokytojų kompetencijų dirbti su įvairiais mokiniais stiprinimas;   
7.2. Stažuotės tikslas ir uždaviniai – susipažinti su įtraukiojo ugdymo edukacinių aplinkų plėtojimu ir naudojimu ugdymo procese, elgesio ir emocijų sutrikimų turinčių vaikų ugdymo ypatumais, SUP mokinių sportinės ir fizinio aktyvumo veiklomis Suomijoje, aplankant ne mažiau kaip 3 švietimo įstaigas, besispecializuojančias įtraukiajame ugdyme (University of Turku Faculty of Education, mokytojų rengimo mokykla „Turku teacher Traning School“, „Turun Klassillinen lukio“ mokykla Turku mieste; „Kulosaaren yhteiskolu“ vidurinė mokykla Helsinkio mieste). Dalyviams keliamos užduotys: įgyti naujų žinių ir patirties šalinant mokymosi barjerus, kuriant aplinką, pritaikytą SUP poreikių mokiniams, organizuojant sportinės ir fizinio aktyvumo veiklas SUP mokiniams. Skatinti Stažuotės dalyvius pamatyti Suomijoje įkurtas edukacines, sportines ir fizinio aktyvumo erdves SUP mokiniams, įvertinti jų teigiamą poveikį mokymosi procesui. Skatinti mokyklų švietimo darbuotojų tarptautinį judumą bei perimti Suomijos gerąją patirtį, kuriant edukacines, fizinio aktyvumo ir sporto aplinkas.

7.3. Pirmąją ir paskutinę Stažuotės dienomis, kai vykstama į / iš Stažuotės šalį autobuse gali vykti paskaitos kvalifikacijos tobulinimo programos temomis.

7.4. Į Stažuotės programą be lankymosi ugdymo įstaigose turi būti įtrauktas lankymasis ne mažiau kaip 3-juose muziejuose ir / ar kitose edukacinėse aplinkose (pvz. Talino miesto Hidrolėktuvų muziejus su edukacinėmis erdvėmis, „PROTO“ išradimų centras, Šv. Brigitos vienuolyno griuvėsiai, Dainų slėnis, Pirita, Undinėlės paminklas, KUMU meno muziejus; Turku miesto pilis, „Luostarinmaki“ muziejus, šiuolaikinio meno ir archeologijos muziejus „Aboa Vetus Ars Nova“; Helsinkio miesto Tempeliaukio bažnyčia, paminklas Sibelijui, Katedra, Suomenlinos tvirtovė – Unesco paveldo objektas).

7.5. Numatomi rezultatai. Dalyviai susipažins su edukacinėmis, sporto ir fizinio aktyvumo aplinkomis, pritaikytomis SUP mokiniams, darbo metodais, būdais, naudojamomis priemonėmis elgesio ir emocijų sutrikimų turinčių vaikų ugdyme. Praktiškai stebės naudojamas mokymo aplinkas bei įvertins jų efektyvumą, susipažins su mokymosi barjerų šalinimo metodikomis tokiu būdu stiprindami kompetencijas dirbti su įvairių gebėjimų ir poreikių mokiniais. Įgytas žinias gebės taikyti praktikoje ir teikti pasiūlymus dėl švietimo kokybės užtikrinimo sistemos savo įstaigose. Patobulins bendravimo ir mokymosi bendradarbiaujant kompetenciją, kurią potencialiai gebės panaudoti savo profesinėje veikloje bei organizuoti ugdymą kitose aplinkose. Gerosios patirties pritaikymas ir sklaida bendradarbiaujančioms mokykloms. Bendradarbiavimo ryšių praplėtimas, taikant veiksmingesnius metodus, atliepiančius skirtingus mokinių poreikius. Kryptingų veiklų organizavimas mokyklose, ugdant mokinius.

8. **Reikalavimai stažuotės kvalifikacijos tobulinimo programai:**

8.1. Apimtis – ne mažiau kaip 40 ak. val.;

8.2. Kvalifikacijos tobulinimo programą sudaro – programos anotacija (aktualumas, reikalingumas), tikslas ir uždaviniai, temos (išdėstytos laike ir nurodant mokymosi vietą, įskaitant ir lankomas švietimo įstaigas ir kitus objektus aprašytus 7.2., 7.4. punktuose);

8.3. Turi būti pagrįsta Stažuotės programos atitiktis iškeltam stažuotės tikslui;

8.4. Programa turi pasižymėti aiškiai apibrėžtais ir pagrįstais uždaviniais, orientuotais į numatomus rezultatus;

* 1. Programos turinys turi būti orientuojamas į numatytą temą;
  2. Programoje turi būti nurodytos Stažuotės dalyvių įgyjamos kompetencijos;
  3. Programos temos turi būti nagrinėjamos taikant mišrų mokymosi būdą: ne mažiau nei 8 ak. val. – kontaktinių valandų (seminaras) ir ne mažiau nei 32 ak. val. praktinio mokymosi, kuriuose Stažuotės dalyviai galėtų pamatyti konkrečius ugdymui pavyzdžius;
  4. Programoje turi būti aiškiai suplanuota užsiėmimų struktūra (tematika, trukmė, išdėstyta užsiėmimų medžiaga, pateikiamas teorinio ir praktinio darbo paskirstymas valandomis);
  5. Kvalifikacijos tobulinimo programa turi būti akredituota teisės aktais nustatyta tvarka.

9. **Stažuotės vykdymui užsienyje Paslaugos teikėjas (toliau – Teikėjas) privalo**:

9.1. Suteikti kelionės iš Klaipėdos į Suomiją ir atgal, apgyvendinimo (su pusryčiais, pietumis ir vakariene) bei kitas organizacines paslaugas;

9. 2. Suderinti išvykimą iš Klaipėdos ir grįžimą į Klaipėdą su Užsakovu;

10. **Reikalavimai Stažuotės kelionės žemės transporto organizavimo paslaugoms:**

10.1. Transporto priemonė, kuria vykstama į Stažuotę, turi būti techniškai tvarkinga ir atitikti keleivių vežimo reikalavimus:

10.1.1. turėtų būti ne mažiau negu 32 sėdimos vietos su reguliuojamais atlošais nulenkiamos rankų ir kojų atramos) keleiviams (be vairuotojo);

10.1.2. salone turi būti tualetas;

10.1.3. turi atitikti Lietuvos Respublikos aplinkos ministro 2011 m. birželio 28 d. įsakymu Nr. D1-508 (Lietuvos Respublikos aplinkos ministro 2022 m. gruodžio 13 d. įsakymo Nr. D1-401 redakcija) patvirtinto „Aplinkos apsaugos kriterijų taikymo, vykdant žaliuosius pirkimus, tvarkos aprašo“ 2 priedo 10 punkto reikalavimus „M1, M2 ir N1 kategorijų transporto priemonių įsigijimas, nuoma arba finansinė nuoma (lizingas):

10.1.3.1. transporto priemonė turi atitikti vieną iš šių minimalių aplinkos apsaugos kriterijų: - atliekant pirkimus Lietuvos Respublikos alternatyviųjų degalų įstatymo 15 straipsnio 1 dalyje nustatytais atvejais ir atsižvelgiant į šio įstatymo 15 straipsnio 3, 4 ir 5 dalyse pirkimams nustatytus reikalavimus, perkama transporto priemonė suprantama kaip apibrėžta Alternatyviųjų degalų įstatymo 2 straipsnio 23 ir (ar) 36 dalyse, išskyrus šio įstatymo 15 straipsnio 7 dalyje nurodytas transporto priemones; - transporto priemonės išmetamas anglies dioksido (CO2) kiekis, išmatuotas pagal 2007 m. birželio 20 d. Europos Parlamento ir Tarybos reglamentą (EB) Nr. 715/2007 dėl variklinių transporto priemonių tipo patvirtinimo, atsižvelgiant į išmetamųjų teršalų kiekį iš lengvųjų keleivinių ir komercinių transporto priemonių („Euro 5“ ir „Euro 6“) su visais pakeitimais (toliau – Reglamentas (EB) Nr. 715/2007) ir jo įgyvendinimo priemonėmis, M1 kategorijos transporto priemonėms neturi viršyti 95 g/km, M2 ir N1 kategorijos transporto priemonėms neturi viršyti 147 g/km.

11. **Dalyvių nakvynės organizavimas:**

11.1. Stažuotės dalyviai apgyvendinami viešbučiuose Estijoje ir Suomijoje. Stažuotės dalyviai apgyvendinami dviviečiuose arba triviečiuose kambariuose su viengulėmis vienaukštėmis lovomis, kuriuose būtų WC, dušas / vonia.

12. **Kitos vykdymo paslaugos**:

12.1. Įvykus Stažuotei, Tiekėjas turi išduoti Stažuotės dalyviams pažymėjimus;

12.2. Ant pažymėjimų privalo būti naudojami Europos Sąjungos finansavimo viešinimo ženklai – logotipai. Pažymėjimo dizainas bei turinys turi būti suderintas su Užsakovu;

12.3. Po stažuotės Tiekėjas turi pateikti Perkančiajai organizacijai detalią paslaugų įvykdymo ataskaitą. Ataskaitą turi sudaryti: užpildytos dalyvių anketos ir jų suvestinė pagal Užsakovo pateiktą formą, dalyvių lankomumo formos su dalyvių parašais ir jų suvestinė, išduotų pažymėjimų registras, pažymėjimo kopija, dokumentai, įrodantys apie stažuotės dalyvio priklausymą tikslinei grupei (darbdavio pažyma / įsakymas), stažuotės elektroninė mokomoji / dalomoji medžiaga, stažuotės programa, stažuotės dalyvių ataskaitos apie stažuotę ir kiti su Paslaugų įvykdymu susiję dokumentai. Ataskaitą turi pateikti per 15 (penkiolika) kalendorinių dienų nuo stažuotės pabaigos;

12.4. Kelionės įvykdymu laikoma paslaugų priėmimo-perdavimo akto ir sąskaitos-faktūros pateikimo Užsakovui diena.

13. **Kiti reikalavimai:**

13.1. Teikėjo sutarties vykdymo tikslais jei bus naudojamas popierius ar jo gaminiai turi būti pagaminti iš 100 proc. perdirbto popieriaus (naudoto popieriaus ir (ar) gamybos atliekų) plaušų arba ne mažiau kaip 30 proc. pirminės medienos plaušų, gautų iš miškų, sertifikuotų naudojant Forest Stewardship Council (toliau – FSC) ar Miškų sertifikavimo sistemų pripažinimo programą (angl. Programme for the Endorsement of Forest Certification schemes (toliau – PEFC) arba lygiavertes miškų sertifikavimo sistemas, kita dalis – iš perdirbto popieriaus plaušų ir gaminys turi būti nebalintas arba balintas nenaudojant chloro dujų;

13.2. Stažuotės vietoje susidarančios atliekos (pvz., stiklas, popierius, plastikas, metalas, biologiškai skaidžios atliekos ir kt.) turi būti rūšiuojamos.

|  |
| --- |
| Konkurso sąlygų aprašo |
| 4 priedas |

**PASLAUGŲ SUTARTIS (PROJEKTAS)**

2024 m. \_\_\_\_\_\_\_\_\_\_d. Nr.

Klaipėda

**Biudžetinė įstaiga Klaipėdos „Saulėtekio“ progimnazija**, registruota adresu, Mokyklos g. 3, Klaipėda LT-91001, įstaigos kodas 190439674 (toliau – Paslaugų gavėjas), atstovaujama direktorės Daivos Vilkės , veikiančios pagal įstaigos nuostatus, ir (pavadinimas, adresas, įmonės kodas) (toliau – Paslaugų teikėjas), atstovaujama(s) (pareigos, vardas, pavardė), toliau kartu vadinamos (-i) Šalimis, o kiekviena(s) atskirai – Šalimi, sudarė šią paslaugų pirkimo sutartį (toliau – Sutartis).

Sutartis sudaroma įvykdžius visas **švietimo darbuotojų stažuotės Suomijoje programos parengimo ir įgyvendinimo paslaugų** konkurso supaprastinto atviro konkurso būduprocedūras Lietuvos Respublikos viešųjų pirkimų įstatymo ir kitų teisės aktų nustatyta tvarka. Sutarties sudarymo pagrindas – Viešųjų pirkimų komisijos protokolas (data) Nr. (dokumento Nr.).

**I. SUTARTIES OBJEKTAS IR JO KAINA**

1. Sutarties objektas – **švietimo darbuotojų stažuotės Suomijoje programos parengimo ir įgyvendinimo paslaugos (toliau – Paslaugos).**  Išsamūs reikalavimai Paslaugoms teikti yra nurodyti šios Sutarties priede Nr. 1 „Techninė specifikacija“.
2. **Sutarties vertė:**
   1. **Sutarties kaina**, įskaitant visus mokesčius ir pridėtinės vertės mokestį (toliau – PVM, jei taikoma):

|  |  |  |
| --- | --- | --- |
| **Eil. Nr.** | **Paslaugų aprašymas** | **Kaina,**  **Eur be PVM** |
| 1. | Švietimo darbuotojų stažuotės Suomijoje programos parengimo ir įgyvendinimo paslaugos | *(įrašyti skaičiais)* |
| **PVM 21 proc. Eur** | | (įrašyti skaičiais) |
| **Sutarties kaina, Eur su PVM** | | *(įrašyti skaičiais ir žodžiais)* |

* 1. Pradinės Sutarties vertė yra lygi Paslaugų teikėjo pasiūlymo kainai: (įrašyti kainą be PVM) Eur. Pradinės Sutarties vertė nekinta per visą Sutarties vykdymo laikotarpį, išskyrus, jei Sutarties vertė peržiūrima pagal Sutarties 3.2 p. nurodytas peržiūros sąlygas.

1. **Kainodaros taisyklės:**
   1. Sutartyje **nustatomas kainos apskaičiavimo būdas – fiksuotas kaina.**
   2. Sutarties kaina keičiama taikant šias peržiūros taisykles:
   3. Visais atvejais, įstatymais pakeitus PVM dydį arba mokėjimo tvarką, tokie pakeitimai turi būti taikomi toms pažymoms apie suteiktų paslaugų vertę ir PVM sąskaitoms faktūroms, kurias Paslaugų teikėjas sudaro po tokių pakeitimų įsigaliojimo, be atskiro Šalių susitarimo. Tokiu atveju Sutarties kaina be PVM nekeičiama. Kitus, nei PVM, mokesčius reglamentuojančių teisės aktų pakeitimai negali būti pagrindas peržiūrėti Sutarties kainą, kuriai taikoma peržiūra.
   4. Jei Sutartyje dėl tam tikrų priežasčių yra fiksuojama kaina be PVM (pvz. Paslaugų teikėjas nėra PVM mokėtojas ir pan.), o Sutarties vykdymo metu Paslaugų teikėjui atsiranda pareiga mokėti PVM (pvz. Paslaugų teikėjas tampa PVM mokėtoju ir pan.), tokius galimus pokyčius Paslaugų teikėjas turi įsivertinti teikdamas pasiūlymą, nes vykdant Sutartį dėl šios priežasties Sutarties kaina nebus keičiama.
   5. Už paslaugas, kurias Paslaugų teikėjas suteiks savavališkai, nesilaikydamas Sutartyje, Lietuvos Respublikos teisės aktuose nustatytos tvarkos, t. y., nesuderinus su Paslaugų gavėju, Paslaugų gavėjui jų neįsigijus Viešųjų pirkimų įstatymo nustatyta tvarka ir dėl tokių paslaugų nesudarius raštiškų susitarimų, Paslaugų teikėjui už tokias paslaugas nebus apmokama.

**II. PRIEVOLIŲ VYKDYMO TERMINAI**

4. Sutarties 1 p. nurodytos paslaugos turi būti suteiktos per du mėnesius nuo sutarties įsigaliojimo dienos.

5. Prievolių vykdymo terminas, nustatytas Sutarties 4 p. nebus pratęsiamas.

**III. ATSISKAITYMAI IR MOKĖJIMAI**

1. Mokėjimai Paslaugos teikėjui už kokybiškas, tinkamai ir laiku suteiktas paslaugas atliekami ne vėliau kaip per 30 kalendorinių dienų nuo dokumentų, patvirtinančių atliktas paslaugas(sąskaitos faktūros, abipusiškai pasirašyto paslaugų perdavimo priėmimo akto).
2. Paslaugų teikėjo sąskaitos apmokėti turi būti pateikiamos Paslaugų gavėjui tik elektroniniu būdu:
   1. naudojantis Sąskaitų administravimo bendrąja informacine sistema (toliau - SABIS). Teikiant sąskaitas per SABIS, privaloma nurodyti sutarties, pagal kurią išrašoma sąskaita, numerį;
   2. elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19), gali būti teikiamos Paslaugų teikėjo pasirinktomis elektroninėmis priemonėmis;
   3. Paslaugų gavėjas elektronines sąskaitas faktūras priima ir apdoroja naudodamasis SABIS, išskyrus Viešųjų pirkimų įstatymo 22 straipsnio 12 dalyje nustatytus atvejus. Elektroninė sąskaita faktūra suprantama kaip sąskaita faktūra, išrašyta, perduota ir gauta tokiu elektroniniu formatu, kuris sudaro galimybę ją apdoroti automatiniu ir elektroniniu būdu.
3. Paslaugų gavėjas gali atsiskaityti tiesiogiai su subteikėju (-ais), nurodytu (-ais) Sutartyje, vykdančiu (-iais) Paslaugų teikėjo sutartines prievoles, jei subteikėjas išreiškia norą pasinaudoti tiesioginio atsiskaitymo galimybe. Tokiu atveju turi būti sudaroma trišalė sutartis tarp Paslaugų gavėjo, Paslaugų teikėjo ir subtiekėjo, kurioje aprašoma tiesioginio atsiskaitymo su subtiekėju tvarka. Paslaugų teikėjas turi teisę prieštarauti nepagrįstiems mokėjimams. Tiesioginio atsiskaitymo su subtiekėjais galimybė nekeičia Paslaugų teikėjo atsakomybės dėl Sutarties įvykdymo.
4. Jeigu sudaroma trišalė sutartis tarp Paslaugų gavėjo, Paslaugų teikėjo ir subtiekėjo dėl tiesioginio atsiskaitymo galimybės, Paslaugų teikėjas įsipareigoja Paslaugų gavėjui pateikti sąskaitą dėl tiesioginio atsiskaitymo su subtiekėju.
5. **Finansavimo šaltinis:** Tūkstantmečio mokyklų programos įgyvendinimo (131,132), priemonė Nr. 010-01-01-10,   Europos sąjungos lėšos (ES), SB; Mokyklos priskiriamos pagrindinės, priemonė Nr. 09.02.01.01, SB (VB).

**IV. ŠALIŲ ĮSIPAREIGOJIMAI**

1. **Paslaugų gavėjas įsipareigoja:**
   1. sudaryti Paslaugų teikėjui visas sąlygas, suteikti informaciją ar dokumentus, reikalingus Sutartyje numatytoms paslaugoms suteikti;
   2. įvertinti suteiktas paslaugas bei pranešti Paslaugų teikėjui apie paslaugos priėmimą arba atsisakymą priimti, arba reikalavimą ištaisyti trūkumus;
   3. priimti ir sumokėti už tinkamai suteiktas paslaugas Sutartyje nustatytais terminais ir tvarka.
2. **Paslaugų gavėjas turi teisę:**
   1. reikalauti, kad Paslaugų teikėjas paslaugas teiktų pagal Sutartį, įskaitant ir jos priedus, teisės aktų reikalavimus. Jeigu Paslaugų teikėjas nukrypsta nuo Sutarties (įskaitant jos priedus), nesilaiko bet kokių Paslaugų teikėjo prisiimtų įsipareigojimų, Paslaugų gavėjas turi teisę raštu reikalauti šalinti trūkumus, nepriimti nekokybiškai suteiktų paslaugų ir nemokėti už netinkamai suteiktas paslaugas iki nustatytų paslaugų trūkumų pašalinimo arba pašalinti trūkumus trečiųjų asmenų pagalba Paslaugų teikėjo sąskaita;
   2. gauti informaciją apie paslaugų teikimo eigą, kontroliuoti Paslaugų teikėjo veiklą, susijusią su Sutartyje numatytų paslaugų teikimu.
3. **Paslaugų teikėjas įsipareigoja:**
   1. pasirašius Sutartį, tačiau ne vėliau negu Sutartis pradedama vykdyti, pateikti Paslaugų gavėjui tuo metu žinomų subteikėjų pavadinimus, kontaktinius duomenis ir jų atstovus, informuoti apie minėtos informacijos pasikeitimą visą Sutarties galiojimo laikotarpį, taip pat apie naujus subteikėjus, kuriuos jis ketina pasitelkti vėliau;
   2. paslaugas suteikti už Sutartyje nurodytą kainą. Jeigu Sutarčiai tinkamai įvykdyti yra būtina suteikti tam tikras paslaugas, kurias, sudarydamas šią Sutartį, būtų numatęs kiekvienas profesionalus ir racionalus Paslaugų teikėjas, tačiau Paslaugų teikėjas jų nenumatė ir neįtraukė į kainą, tai šias paslaugas Paslaugų teikėjas įsipareigoja suteikti savo sąskaita;
   3. teikti paslaugas pagal Sutartį, įskaitant ir jos priedus, kaip įmanoma rūpestingai bei efektyviai, laikantis Lietuvos Respublikos teisės aktų reikalavimų;
   4. savarankiškai apsirūpinti materialiniais ištekliais, reikalingais Sutartyje numatytoms paslaugoms suteikti;
   5. nedelsdamas raštu informuoti Paslaugos gavėją apie bet kurias aplinkybes, kurios trukdo ar gali sutrukdyti Paslaugos teikėjui tinkamai vykdyti šios Sutarties sąlygas;
   6. užtikrinti, kad Paslaugų teikėjas ir bet kurie asmenys, veikiantys jo vardu, yra gavę visus būtinus leidimus leidžiančius užsiimti šioje Sutartyje nustatyta veikla, kuri yra Paslaugų teikėjo sutartinių įsipareigojimų dalis.
   7. jeigu Paslaugų teikėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, Paslaugų teikėjas įsipareigoja, kad Sutartį vykdys tik tokią teisę turintys asmenys. **Paslaugų teikėjas dokumentus, įrodančius, kad Sutartį vykdys tik tokią teisę turintis asmuo (Paslaugų teikėjas), Paslaugų gavėjui turi pateikti iki Sutarties sudarymo. Ši Sutarties sąlyga yra esminė, ją pažeidus, tai bus laikoma esminiu Sutarties pažeidimu**;
   8. savo sąskaita ir laiku nedelsdamas pašalinti paslaugos teikimo pagrįstus trūkumus, kuriuos nurodo Paslaugų gavėjas;
   9. atsakyti už kitų subteikėjų prisiimtus įsipareigojimus, jų įvykdytų įsipareigojimų kokybę ar padarytą žalą;
   10. atlyginti Paslaugų gavėjo nuostolius, atsiradusius dėl Paslaugų teikėjo kaltės – dėl sutartinių įsipareigojimų nevykdymo, netinkamo vykdymo;
   11. nedelsdamas raštu informuoti Paslaugų gavėją apie bet kurias aplinkybes, trukdančias ar galinčias sutrukdyti Paslaugų teikėjui tinkamai suteikti paslaugas;
   12. tinkamai vykdyti kitus įsipareigojimus, numatytus Sutartyje ir galiojančiuose teisės aktuose, būtinus Sutarčiai vykdyti;
   13. jei Paslaugų teikėjas yra tiekėjų grupė, veikianti pagal jungtinės veiklos sutartį, tokiu atveju jungtinės veiklos partneriai įsipareigoja solidariai atsakyti Paslaugų gavėjui už Sutarties vykdymą.
   14. **Paslaugų teikėjas turi užtikrinti, kad būtų aktyviai prisidedama prie darnaus vystymosi ir (ar) lygių galimybių horizontaliųjų principų įgyvendinimo:**
       1. prieš ugdymo veiklos įgyvendinimą atliekama tikslinės grupės apklausa siekiant nustatyti, ar jos nariai turi specialiųjų poreikių, į kuriuos veiklos organizatorius turėtų atsižvelgti (pvz., parinkdamas veiklos vietą, prieinamą žmonėms su judėjimo negalia, suorganizuodamas gestų kalbos specialisto paslaugą, parinkdamas tinkamas mokomąsias priemones akliesiems ar silpnaregiams ir pan.);
       2. ugdymo veiklose naudojama įranga ir priemonės turėtų atitikti universalaus dizaino principus (pvz., prieinamumo, lankstumo, paprasto ir intuityvaus naudojimo, tolerancijos klaidoms ir kt.);
       3. ugdymo patalpomis laikytinos tik patalpos, kuriose vyksta ugdymas, t. y., klasės, laboratorijos, sporto salės ir pan. Mokyklų patalpos, kur ugdymas nevyksta (pvz., koridoriai), nelaikomos ugdymo patalpomis.
   15. **Vykdant Sutartį laikytis šių aplinkos apsaugos priemonių įgyvendinimo:**

13.15.1. mažinti popieriaus sunaudojimą, atsisakyti nebūtino dokumentų kopijavimo ir spausdinimo. Visi su Sutarties vykdymu susiję dokumentai, o taip pat susitikimuose, mokymuose ir kituose renginiuose naudojama dalomoji medžiaga turi būti pateikti elektronine forma, paslaugų perdavimo ir priėmimo aktai turi būti pasirašomi el. parašu. Išimtiniais atvejais su Sutarties vykdymu susiję dokumentai, dalomoji medžiaga gali būti pateikiami popierine forma, jeigu tokia forma privaloma pagal teisės aktus arba Paslaugų gavėjas nurodo tokį būtinumą, – tokiu atveju turi būti naudojamas perdirbtas popierius, kuris atitinka Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Produktų, kurių viešiesiems pirkimams taikytini aplinkos apsaugos kriterijai, sąrašo, Aplinkos apsaugos kriterijų ir Aplinkos apsaugos kriterijų, kuriuos perkančiosios organizacijos turi taikyti pirkdamos prekes, paslaugas ar darbus, taikymo tvarkos aprašo patvirtinimo“ patvirtintus minimalius aplinkos apsaugos kriterijus;

13.15.2. paslaugų teikimui naudoti netaršią transporto  priemonę\*. Įrodymui dėl netaršių transporto priemonių\* tiekėjas **ne vėliau kaip per 5 darbo dienas nuo Sutarties įsigaliojimo dienos pateikia sutarties vykdymo metu paslaugų teikimui naudosimų transporto priemonių sąrašą ir jų registravimo pažymėjimus ar kitus transporto priemonės netaršumą įrodančius dokumentus.**

\***Netarši transporto priemonė** – M1, M2 arba N1 kategorijos transporto priemonė, kurios išmetamo CO2 kiekis neviršija 50 g/km, o realiomis važiavimo sąlygomis išmetamų teršalų kiekis neviršija 80 procentų ribinės vertės, nustatytos 2007 m. birželio 20 d. Europos Parlamento ir Tarybos reglamente (EB) Nr. 715/2007 dėl variklinių transporto priemonių tipo patvirtinimo atsižvelgiant į išmetamųjų teršalų kiekį iš lengvųjų keleivinių ir komercinių transporto priemonių (Euro 5 ir Euro 6) ir dėl transporto priemonių remonto ir priežiūros informacijos prieigos, arba M3, N2, N3 kategorijos transporto priemonė, naudojanti alternatyviuosius degalus, išskyrus skystųjų biodegalų ir degalų mišinius.

13.15.3. Paslaugų teikėjui nevykdant Sutarties 13.15.1 ir 13.15.2 p. įsipareigojimų, bus taikoma Sutarties 16 p. numatyta atsakomybė.

* 1. **kartu su suteiktų paslaugų priėmimo-perdavimo aktu Paslaugų gavėjui pateikti techninės specifikacijos II dalyje 12 skyriuje reikalaujamus dokumentus.** Paslaugų gavėjui nustačius, kad Paslaugų teikėjas nesilaiko šiame papunktyje nurodyto įsipareigojimo, taikoma Sutarties 16 p. nustatyta atsakomybė.

1. **Paslaugų teikėjas turi teisę:**
   1. naudotis Lietuvos Respublikos įstatymuose numatytomis Paslaugų teikėjo teisėmis;
   2. gauti apmokėjimą už paslaugas pagal Sutartyje nustatytas sąlygas ir tvarką.

**V. ŠALIŲ ATSAKOMYBĖ**

1. Paslaugų teikėjas, pradelsęs Sutarties 4 p. nurodytą paslaugų suteikimo terminą, moka Paslaugų gavėjui 50 Eur dydžio delspinigius už kiekvieną pavėluotą dieną, iki kol įvykdomos prievolės. Delspinigiai gali būti išskaičiuojami iš Paslaugų teikėjui mokėtinos sumos.
2. Paslaugų teikėjui nustatoma 200 Eur vertės bauda už nekokybiškai suteiktas paslaugas, **Sutarties 13.15 p.** pažeidimus ir (ar) ir kitus Sutarties pažeidimus, nesusijusius su vėlavimu, surašant pažeidimo aktą už kiekvieną nustatytą atvejį. Pažeidimo aktas surašomas dalyvaujant Paslaugų teikėjo atstovui. Jeigu jis neatvyksta sutartu laiku arba atsisako dalyvauti, pažeidimo aktas surašomas jam nedalyvaujant. Bauda gali būti išskaičiuojama iš Paslaugų teikėjui mokėtinos sumos. Jei paslaugos suteiktos nekokybiškai, Paslaugų gavėjas nustato terminą, per kurį trūkumai turi būti pašalinti, per šį terminą nepašalinus trūkumų, numatyta bauda taikoma pakartotinai.
3. Paslaugų gavėjas, nesumokėjęs už suteiktas paslaugas per nustatytą terminą, Paslaugų teikėjui raštiškai pareikalavus, moka Paslaugų teikėjui 0,02 proc. dydžio delspinigius už kiekvieną pavėluotą sumokėti dieną nuo laiku nesumokėtos sumos.
4. Paslaugų teikėjui nustatoma 500Eur vertės bauda už kiekvieną Sutarties vykdymo metu pasitelktą, tačiau Sutartyje nustatyta tvarka neišviešintą kitą ūkio subjektą, kurio pajėgumais remiamasi, ir (ar) subteikėją, surašant pažeidimo aktą už kiekvieną nustatytą atvejį. Pažeidimo aktas surašomas dalyvaujant Paslaugų teikėjo atstovui. Jeigu jis neatvyksta sutartu laiku arba atsisako dalyvauti, pažeidimo aktas surašomas jam nedalyvaujant. Bauda išskaičiuojama iš Paslaugų teikėjui mokėtinos sumos.
5. Paslaugų teikėjui neužtikrinant paslaugų kokybės, taip pat vilkinant paslaugų teikimą ar piktnaudžiaujant, Paslaugų gavėjas, siekdamas apginti savo teisėtus interesus, gali atlikti neapmokėtų sumų įskaitymus į nuostolius (vienašalius sandorius).
6. **Šalys susitaria, kad esminiu Sutarties pažeidimu bus laikomas:**
   1. pažeidimas, atitinkantis Lietuvos Respublikos civilinio kodekso 6.217 straipsnio 2 dalies kriterijus, nepaisant to, kad tokie nebuvo apibrėžti Sutartyje;
   2. pažeidimas, kai Paslaugų teikėjas, raštiškai įspėtas, be objektyvių priežasčių neužtikrina paslaugų kokybės;
   3. pažeidimas, kai Paslaugų teikėjas pažeidžia paslaugų atlikimo terminą, nurodytą Sutarties 4 p. daugiau nei 2 darbo dienas;
   4. pažeidimas, jeigu Sutartį vykdo ne tam teisę turintis asmuo (Paslaugų teikėjas);
   5. pažeidimas, kai Paslaugų teikėjas neištaiso Sutarties pažeidimo per Paslaugų gavėjo nurodytą terminą;
   6. pažeidimas, kai Paslaugų gavėjas raštiškai įspėtas daugiau nei 30 kalendorinių dienų be objektyvių priežasčių nevykdo ar netinkamai vykdo savo sutartinius įsipareigojimus.

**VI. KITOS SUTARTIES SĄLYGOS**

1. **Sutarties nutraukimas prieš terminą:**
   1. Paslaugų gavėjas, įspėjęs Paslaugų teikėją prieš 30 kalendorinių dienų, turi teisę vienašališkai nutraukti Sutartį ir pareikalauti iš Paslaugų teikėjo atlyginti Paslaugų gavėjo patirtus nuostolius, jeigu:
      1. Paslaugų teikėjas per pagrįstai nustatytą laikotarpį neįvykdo Paslaugų gavėjo nurodymo ištaisyti netinkamai įvykdytus arba neįvykdytus sutartinius įsipareigojimus;
      2. Paslaugų teikėjas bankrutuoja arba yra likviduojamas, kai sustabdo ūkinę veiklą arba kai įstatymuose ir kituose teisės aktuose numatyta tvarka susidaro analogiška situacija;
      3. Po raštiško Paslaugų gavėjo įspėjimo Paslaugų teikėjas neužtikrina paslaugų kokybės ar nevykdo kitų Sutarties sąlygų arba raštiškai perspėtas dar kartą jas pažeidžia;
      4. Lietuvos Respublikos viešųjų pirkimų įstatymo 90 straipsnio 1 dalyje nurodytais atvejais.
      5. Paslaugų gavėjas arba Paslaugų teikėjas turi teisę, įspėjęs kitą Šalį prieš 30 kalendorinių dienų, vienašališkai nutraukti Sutartį dėl esminio pažeidimo. Nutraukus Sutartį dėl Paslaugų teikėjo esminio šios Sutarties pažeidimo, Paslaugų gavėjas, vadovaudamasis viešuosius pirkimus reglamentuojančių teisės aktų nustatyta tvarka, įtraukia Paslaugų teikėją į Nepatikimų tiekėjų sąrašą. Įspėjus Pasaugų teikėją apie esminį Sutarties pažeidimą, Sutartis laikoma nutraukta po 30 kalendorinių dienų nuo įspėjimo Paslaugų teikėjui išsiuntimo dienos. Laikoma, kad siuntimo ir gavimo diena sutampa, kai pranešimas yra siunčiamas el. paštu.
   2. Paslaugų gavėjui arba Paslaugų teikėjui vienašališkai nutraukus Sutartį, Paslaugų teikėjas privalo perduoti iki Sutarties nutraukimo datos jau suteiktas paslaugas, Šalims pasirašant priėmimo–perdavimo aktą. Paslaugų gavėjas privalo apmokėti už jau suteiktas paslaugas, iš mokėtinų sumų išskaičiavęs netesybas ir nuostolius.
   3. Paslaugų teikėjas neturi teisės vienašališkai nutraukti Sutarties nesant pagrindo, nurodyto Sutartyje arba Lietuvos Respublikos teisės aktuose. Vienašališkai nutraukęs Sutartį, Paslaugų teikėjas moka 10 proc. dydžio baudą nuo pradinės Sutarties vertės.
2. **Nenugalimos jėgos aplinkybės:**
   1. Šalis gali būti visiškai ar iš dalies atleidžiama nuo atsakomybės dėl ypatingų ir neišvengiamų aplinkybių – nenugalimos jėgos (*force majeure*), nustatytos ir jas patyrusios Šalies įrodytos pagal Civilinį kodeksą, jeigu Šalis nedelsdama pranešė kitai Šaliai apie kliūtį bei jos poveikį įsipareigojimams vykdyti.
   2. Nenugalimos jėgos aplinkybių sąvoka apibrėžiama ir Šalių teisės, pareigos ir atsakomybė esant šioms aplinkybėms reglamentuojamos Civilinio kodekso 6.212 straipsnyje bei Atleidimo nuo atsakomybės esant nenugalimos jėgos (*force majeure*) aplinkybėms taisyklėse (Lietuvos  Respublikos  Vyriausybės 1996 m. liepos 15 d.  nutarimas Nr. 840 „Dėl Atleidimo nuo atsakomybės esant nenugalimos jėgos (*force majeure*) aplinkybėms taisyklių patvirtinimo“).
   3. Nenugalima jėga (*force majeure*) nelaikoma tai, kad rinkoje nėra reikalingų prievolei vykdyti prekių, Šalis neturi reikiamų finansinių išteklių arba Šalies kontrahentai pažeidžia savo prievoles. Nenugalima jėga (*force majeure*) taip pat nelaikomos Šalies veiklai turėjusios įtakos aplinkybės, į kurių galimybę Šalys, sudarydamos Sutartį, atsižvelgė, t. y. Lietuvoje pasitaikančios aplinkybės, valstybės ar savivaldos institucijų sprendimai, sukėlę bet kurios iš Šalių reorganizavimą, privatizavimą, likvidavimą, veiklos pobūdžio pakeitimą, stabdymą (trukdymą), kitos aplinkybės, kurios turėtų būti laikomos ypatingomis, bet Lietuvoje Sutarties sudarymo metu yra tikėtinos.
   4. Jei kuri nors Sutarties Šalis mano, kad atsirado nenugalimos jėgos (*force majeure*) aplinkybės, dėl kurių ji negali vykdyti savo įsipareigojimų, ji nedelsdama (ne vėliau kaip per 3 darbo dienas nuo tokių aplinkybių atsiradimo ar sužinojimo apie jų atsiradimą) informuoja apie tai kitą Šalį, pranešdama apie aplinkybių pobūdį, galimą trukmę ir tikėtiną poveikį. Jei Paslaugų gavėjas raštu nenurodo kitaip, Paslaugų teikėjas toliau vykdo savo įsipareigojimus pagal Sutartį tiek, kiek įmanoma, ir ieško alternatyvių būdų savo įsipareigojimams, kurių vykdyti nenugalimos jėgos (*force majeure*) aplinkybės netrukdo, vykdyti.
   5. Paslaugų teikėjas patvirtina, kad jis nežino apie nenugalimos jėgos (*force majeure*) aplinkybes, kurių Sutarties Šalys negali numatyti ar išvengti, nei kaip nors pašalinti ir dėl kurių visiškai ar iš dalies būtų neįmanoma vykdyti Sutartyje nustatytų įsipareigojimų.
   6. Jeigu Sutarties Šalis, kurią paveikė nenugalimos jėgos (*force majeure*) aplinkybės, ėmėsi visų pagrįstų atsargos priemonių ir dėjo visas pastangas, kad sumažintų su tuo susijusias išlaidas, panaudojo visas reikiamas priemones, kad ši Sutartis būtų tinkamai įvykdyta, Sutarties Šalies nesugebėjimas įvykdyti šioje Sutartyje numatytų įsipareigojimų nebus traktuojamas kaip Sutarties pažeidimas ar Sutarties įsipareigojimų nevykdymas. Pagrindas atleisti Sutarties Šalį nuo atsakomybės atsiranda nuo nenugalimos jėgos (*force majeure*) aplinkybių atsiradimo momento arba, jeigu apie ją nėra laiku pranešta, nuo pranešimo momento. Laiku nepranešusi apie nenugalimos jėgos (*force majeure*) aplinkybes, įsipareigojimų nevykdanti Šalis tampa iš dalies atsakinga už nuostolių, kurių priešingu atveju būtų buvę išvengta, atlyginimą.
   7. Jei nenugalimos jėgos (*force majeure*) aplinkybės trunka ilgiau kaip 90 kalendorinių dienų, tada bet kuri Sutarties Šalis turi teisę nutraukti Sutartį, įspėjusi apie tai kitą Šalį prieš 40 kalendorinių dienų. Jei pasibaigus šiam 40 kalendorinių dienų laikotarpiui nenugalimos jėgos (*force majeure*) aplinkybės vis dar yra, Sutartis nutraukiama ir pagal Sutarties sąlygas Šalys atleidžiamos nuo tolesnio Sutarties vykdymo.
3. **Sutarties vykdymo sustabdymas:**
   1. Sutarties vykdymas gali būti sustabdomas atsiradus aplinkybėms, kurios nebuvo žinomos iki Sutarties sudarymo. Jei Sutartis stabdoma ne Paslaugų teikėjo prašymu, Paslaugų gavėjas apie Sutarties stabdymą įspėja Paslaugų teikėją ne vėliau kaip likus 2 darbo dienoms iki stabdymo pradžios, Stabdymo aplinkybės:
      1. dokumentų derinimo procesas užtruko ne dėl nuo Paslaugų teikėjo priklausančių aplinkybių;
      2. paaiškėjo, kad reikalingi atitinkami leidimai ar kiti dokumentai, be kurių tolimesnis Sutarties vykdymas nebegalimas ir pan.;
      3. atsiranda uždelsimas, kliūtys ar trukdymai, kurių atsiradimui Paslaugų teikėjas neturi įtakos ir už kuriuos jis neatsako ir kurie sukelti ir priskirtini tretiesiems asmenims (subtiekėjai, kiti ūkio subjektai, kurių pajėgumais remiamasi, vykdantys Paslaugų teikėjo sutartines prievoles pagal Sutartį, nelaikomi trečiaisiais asmenimis);
      4. dėl viešojo administravimo subjektų netinkamo veikimo ar neveikimo (pavyzdžiui, neteisėtų sprendimų priėmimo ar vėlavimo priimti sprendimus);
      5. esant ekstremaliai situacijai dėl ligos epidemijos, pandemijos (tokios, kaip COVID-19 ir pan.) ir (ar) su tuo susijusių teisės aktais įvestų sąlygų ir (ar) kitų, su ekstremalia situacija susijusių, tačiau iš anksto nežinomų ir negalimų numatyti aplinkybių, kurių joks patyręs Paslaugų teikėjas nebūtų galėjęs tikėtis ar kitų aplinkybių, kurios nebuvo žinomos pirkimo vykdymo metu ir su kuriomis susidurtų bet kuris Paslaugų teikėjas, Sutartis tampa objektyviai nebegalima vykdyti ir Paslaugų teikėjas pateikia Paslaugų gavėjui dokumentus, pagrindžiančius aplinkybes už visą laikotarpį, dėl kurių Paslaugų teikėjas nebegali vykdyti prievolių. Paslaugų gavėjas, įvertinęs pateiktus pagrindžiančius dokumentus, priima sprendimą dėl Sutarties stabdymo.
      6. dėl kitų aplinkybių, kurios nebuvo žinomos pirkimo vykdymo metu ir su kuriomis susidurtų bet kuris paslaugų teikėjas.
   2. Sutarties vykdymas taip pat gali būti stabdomas, kad būtų galima patikrinti, ar iš tikrųjų buvo padaryta klaidų ar pažeidimų, taip pat tais atvejais, kai nustatoma netikslumų techninėje dokumentacijoje. Klaida ar pažeidimas – tai bet koks Sutarties, galiojančio teisės akto pažeidimas ar teismo sprendimo nevykdymas, atsiradęs dėl veikimo ar neveikimo.
   3. Įvykus Sutarties 23.1 p. nurodytoms aplinkybėms, Sutartis gali būti stabdoma iki atsiradusių aplinkybių pasibaigimo.
   4. Sutarties 23.1-23.2 p. nurodytais atvejais sustabdžius Sutarties vykdymą, Paslaugų gavėjui nebus taikomos kokios nors sankcijos ar reikalavimai atlyginti kokius nors nuostolius (pvz.: negautos pajamos, pelnas, pravaikštos ir kt.), numatytus Sutarties ar teisės aktais dėl Sutarties sustabdymo, o Paslaugų teikėjui – už Sutarties vykdymo terminų nesilaikymą, jei nustatoma, kad Sutartis sustabdoma įvykus 23.1 p. nurodytoms aplinkybėms ar, kad minėta klaida ar pažeidimas padaryti ne dėl Paslaugų teikėjo kaltės.
   5. Sutarties vykdymo sustabdymas visais atvejais įforminamas rašytiniu Šalių susitarimu, sudarant papildomą susitarimą prie Sutarties.
   6. Jei Sutarties vykdymas sustabdomas daugiau nei 90 kalendorinių dienų ir stabdoma ne dėl Paslaugų teikėjo kaltės, Sutartis gali būti nutraukta rašytiniu Šalių susitarimu.
   7. Apie Sutarties vykdymo atnaujinimą Paslaugų gavėjas informuoja Paslaugų teikėją ne vėliau kaip likus 2 darbo dienoms iki atnaujinimo.
   8. Atnaujinus Sutarties vykdymą po sustabdymo, visi įsipareigojimai pagal Sutartį turi būti įvykdyti per laiką, kuris buvo likęs iki įsipareigojimų įvykdymo kol nebuvo atliktas sustabdymas.
4. **Ginčų sprendimo tvarka:** kiekvienas ginčas, nesutarimas ar reikalavimas, kylantis iš Sutarties ar su ja susijęs, turi būti sprendžiamas derybų būdu vadovaujantis Civiliniu kodeksu, Viešųjų pirkimų įstatymu, kitais teisės aktais, pirkimo dokumentais su visais šių dokumentų priedais, Paslaugų teikėjo pasiūlymo dokumentais. Jeigu anksčiau nurodyti ginčai, nesutarimai ar reikalavimai negali būti išspręsti derybų būdu per 15 kalendorinių dienų, tai Šalys susitaria spręsti juos Lietuvos Respublikos civilinio proceso kodekso nustatyta tvarka, paduodamos ieškinį teismui pagal Paslaugų gavėjo buveinės vietą, nurodytą Juridinių asmenų registre.
5. **Kitų ūkio subjektų, kurių pajėgumais remiamasi, subteikėjų, įtraukimo tvarka:**
   1. Jei Paslaugų teikėjas pasiūlyme Sutarčiai vykdyti nurodė pasitelkiamus kitus ūkio subjektus, kurių pajėgumais remiamasi, ir (ar) subteikėjus jie turi būti nurodomi Sutartyje, nurodant kito ūkio subjekto, kurio pajėgumais remiamasi, ir (ar) subteikėjo pavadinimą bei perduodamus įsipareigojimus – (įrašyti).
   2. Sutarties vykdymo metu Paslaugų teikėjas raštu kreipęsis į Paslaugų gavėją ir gavęs raštišką jo sutikimą, gali keisti kitą ūkio subjektą, kurio pajėgumais remiamasi, ir (ar) subteikėją ir (ar) įtraukti naują kitą ūkio subjektą, kurio pajėgumais remiamasi, ir (ar) subteikėją.
   3. Jeigu Paslaugų teikėjas nori keisti ar į Sutarties vykdymą nori įtraukti naują kitą ūkio subjektą, kurio pajėgumais remiamasi, naujas ūkio subjektas, kurio pajėgumais remiamasi, turi pateikti dokumentus, patvirtinančius, kad jis neatitinka pašalinimo pagrindų. Jei keičiamas ar naujai pasitelkiamas kitas ūkio subjektas, kurio pajėgumais remiamasi, atitinka pašalinimo pagrindus, Paslaugų gavėjas reikalauja, kad Paslaugų teikėjas per Paslaugų gavėjo nustatytą terminą pakeistų minėtą kitą ūkio subjektą, kurio pajėgumais remiamasi, reikalavimus atitinkančiu kitu ūkio subjektu, kurio pajėgumais remiamasi, o Paslaugų teikėjui to nepadarius, Paslaugų gavėjas turi teisę vienašališkai nutraukti Sutartį.
   4. Jeigu Paslaugų teikėjas nori keisti ar į Sutarties vykdymą nori įtraukti naują subteikėją, tokiu atveju Paslaugų gavėjas nereikalauja, kad Paslaugų teikėjas pateiktų naujo subteikėjo pašalinimo pagrindų nebuvimą patvirtinančių dokumentų ir šių dokumentų nevertina. Paslaugų gavėjas gali pareikalauti, kad Paslaugų teikėjas pateiktų dokumentus, įrodančius subteikėjo teisę verstis atitinkama veikla, kuriai jis pasitelkiamas. Bet kuriuo atveju (ar dokumentai pareikalaujami, ar ne) Paslaugų gavėjas įsipareigoja, kad Sutartį vykdys tik tokią teisę turintys asmenys.
   5. Kito ūkio subjekto, kurio pajėgumais remiamasi, ir (ar) subteikėjo pakeitimas ar įtraukimas įforminamas abiejų Šalių papildomu susitarimu prie Sutarties per 15 darbo dienų nuo Paslaugų gavėjo raštiško sutikimo išsiuntimo Paslaugų teikėjui datos.
6. **Kitos Sutarties sąlygos:**
   1. Sutartis įsigalioja tik po to, kai ją pasirašo abiejų Šalių įgalioti atstovai.
   2. **Sutarties terminas – 3 mėn. nuo Sutarties įsigaliojimo dienos.**
   3. Sutarties termino pabaiga neatleidžia nuo prievolių pagal Sutartį įvykdymo.
   4. Sutarties sąlygos Sutarties galiojimo laikotarpiu negali būti keičiamos, išskyrus tokias Sutarties sąlygas, kurias pakeitus nebūtų pažeisti Viešųjų pirkimų įstatymo 17 straipsnyje nustatyti principai ir tikslai bei tokius Sutarties sąlygų pakeitimus, kurie atitinka Viešųjų pirkimų įstatymo 89 straipsnio nuostatas.
   5. Šalys laiko paslaptyje savo kontrahento darbo veiklos principus ir metodus, kuriuos sužinojo vykdydamos Sutartį, išskyrus atvejus, kai ši informacija yra vieša arba atskleista įstatymų numatytais atvejais. Šalys susitaria, kad pirkimo metu sužinota informacija apie kitą Šalį ir Sutarties sąlygas yra konfidenciali informacija, kuri laikoma paslaptyje, išskyrus tuos atvejus, kai šios informacijos gali būti reikalaujama įstatymų nustatyta tvarka ar ji jau yra viešai žinoma.
   6. Kiekviena Sutarties Šalis padengs savo išlaidas, susijusias su Sutarties pasirašymu ir vykdymu, išskyrus atvejus, aiškiai nurodytus Sutartyje.
   7. Jeigu kurios nors Sutarties sąlygos paskelbiamos negaliojančiomis, kitos Sutarties sąlygos lieka toliau galioti.
   8. Paslaugų gavėjas sudarytą Sutartį, Sutarties pakeitimus, išskyrus informaciją, kurios atskleidimas prieštarautų informacijos ir duomenų apsaugą reguliuojantiems teisės aktams arba visuomenės interesams, pažeistų teisėtus konkretaus tiekėjo komercinius interesus arba turėtų neigiamą poveikį tiekėjų konkurencijai, ne vėliau kaip per 15 darbo dienų nuo Sutarties sudarymo ar Sutarties pakeitimo, bet ne vėliau kaip iki pirmojo mokėjimo pagal jį pradžios Viešųjų pirkimų tarnybos nustatyta tvarka paskelbia Centrinėje viešųjų pirkimų informacinėje sistemoje (CVP IS).
   9. CPO Viešųjų pirkimų įstatymo 52 straipsnio 2 dalyje nurodytais terminais CVP IS Viešųjų pirkimų tarnybos nustatyta tvarka skelbia informaciją apie Paslaugų tiekėją (tiekėjų grupės atveju – apie visus grupės narius), kuris pirkimo procedūrų metu nuslėpė informaciją ar pateikė melagingą informaciją arba dėl pateiktos melagingos informacijos nepateikė patvirtinančių dokumentų pagal Viešųjų pirkimų įstatymo 52 straipsnį.
7. **Baigiamosios nuostatos:**
   1. Visi su Sutartimi susiję pranešimai, prašymai, kiti dokumentai ar susirašinėjimas yra siunčiami el. paštu, įteikiami pasirašytinai, jų originalai visais atvejais įteikiami kitai Šaliai asmeniškai ar siunčiami registruotu ar kurjeriniu paštu, kiekvienam iš jų Sutartyje nurodytu atitinkamu adresu. Laikoma, kad siuntimo ir gavimo diena sutampa, kai pranešimas yra siunčiamas el. paštu ar faksu. Apie savo adreso ar kitų rekvizitų pasikeitimą kiekviena Šalis nedelsdama, tačiau ne vėliau kaip per 3 darbo dienas nuo minėto pasikeitimo dienos raštu informuoja kitą Šalį. Kol apie pasikeitusį adresą nustatyta tvarka nebuvo pranešta, ankstesniu adresu pristatyti laiškai (pranešimai) yra laikomi gautais.
   2. Sutartis sudaroma lietuvių kalba.
   3. Sutartis sudaryta dviem egzemplioriais – po vieną kiekvienai Šaliai.
8. **Prie Sutarties pridedami priedai yra neatskiriama Sutarties dalis,** Sutartį sudarantys dokumentai laikomi vienas kitą paaiškinančiais, neaiškumo ar prieštaravimo atveju, vadovaujamasi nurodyta eilės tvarka (dokumentai saugomi pas Paslaugų gavėją):
   1. Pirkimo sąlygų aprašas (patvirtintas Centrinės perkančiosios organizacijos pirkimų valdymo sistemoje (data) Nr. (numeris)) su priedais ir paaiškinimais;
   2. Paslaugų teikėjo užpildyta pasiūlymo forma ir Paslaugų gavėjo prašymai paaiškinti pasiūlymą bei Paslaugų teikėjo pasiūlymo paaiškinimai, pateikti pirkimo procedūros metu (jei jų bus).
9. **Paslaugų gavėjo atsakingas asmuo už Sutarties vykdymą ir kontrolę** **– BĮ Klaipėdos „Saulėtekio“ progimnazijos** Direktoriaus pavaduotoja Inga Beniušienė El. p. [inga.beniusiene@sauletekiskl.lt](mailto:inga.beniusiene@sauletekiskl.lt), tel. +37061497231, kuri koordinuoja šios Sutarties vykdymą (organizuoja Paslaugų gavėjo įsipareigojimų įvykdymą, kontroliuoja paslaugų vykdymą, jų kokybę ir atitiktį Sutarties reikalavimams, organizuoja visą susirašinėjimą su Paslaugų teikėju, inicijuoja netesybų taikymą, Sutarties pakeitimus (jei reikia), vykdo kitus sutartinius įsipareigojimus). Pasikeitus atsakingam asmeniui už Sutarties vykdymą ir kontrolę, Paslaugų gavėjas apie tai informuos atskiru rašytiniu pranešimu. Pakeitus Sutartį (jei ji būtų keičiama), Sutarties koordinatorius ne vėliau kaip per 5 dienas pateikia CPO informaciją apie pasirašytą susitarimą dėl Sutarties pakeitimo.
10. **Asmuo, atsakingas už Sutarties ir pakeitimų paskelbimą** pagal Viešųjų pirkimų įstatymo 86 straipsnio 9 dalies nuostatas, – BĮ Klaipėdos „Saulėtekio“ progimnazijos Direktoriaus pavaduotoja Inga Beniušienė El. p. inga.beniusiene@sauletekiskl.lt, tel. +37061497231.
11. **Asmens duomenų tvarkymas**:
    1. Vykdydamos Sutartį Šalys įsipareigoja asmens duomenų tvarkymą vykdyti teisėtai – laikantis Bendrojo duomenų apsaugos reglamento 2016/679 (BDAR), Lietuvos Respublikos asmens duomenų teisinės apsaugos įstatymo ir kitų teisės aktų, reglamentuojančių asmens duomenų tvarkymą.
    2. Šalių atstovų, darbuotojų ar kitų fizinių asmenų, pasitelktų Sutarčiai vykdyti duomenų tvarkymo teisėtumas grindžiamas būtinybe įvykdyti Sutartį arba būtinybe pasinaudoti iš Sutarties kylančiomis teisėmis.
    3. Šalys asmens duomenis saugo ne ilgiau nei to reikalauja duomenų tvarkymo tikslai ar numato teisės aktai, jeigu juose yra nustatytas ilgesnis duomenų saugojimas. Asmens duomenys turi būti saugomi tol, kol iš sutartinių santykių gali kilti pagrįstų reikalavimų arba kiek tai reikalinga Šalių teisėtiems interesams įgyvendinti ir apsaugoti. Nebereikalingi asmens duomenys sunaikinami.
    4. Gali būti tvarkomi šie Šalių vadovų, kitų darbuotojų, atsakingų asmenų ar atstovų, atstovaujančių Šalims, duomenys (I) vardas, pavardė; (II) kontaktiniai duomenys (darbo telefono numeris, darbo elektroninis paštas, darbovietės adresas; (III) užimamos pareigos; (IV) įgaliojimų (atstovavimo) duomenys, įskaitant atstovų asmens kodus, adresus; (V) Šalių vardu ir interesais vykdomas susirašinėjimas, ar kiti duomenys suformuojami Sutarties vykdymo metu.
    5. Tvarkomus duomenis gali gauti: (I) Šalių darbuotojai, atsakingi už Šalių tarpusavio bendradarbiavimą ir ryšių palaikymą, taip pat vykdantys buhalterinės apskaitos, informacinių sistemų priežiūros, verslo rodiklių analitikos ir verslo planavimo funkcijas; (II) informacinių sistemų, kurias Šalys naudoja tarpusavio santykių valdymui, teikėjai ir prižiūrėtojai; (III) mokesčių inspekcija; (IV) bankai; (V) Šalių pasitelkiami kiti asmenys, susiję su Sutarties vykdymu.
    6. Jei Šalys ketina pasinaudoti kitų tolesnių duomenų tvarkytojų paslaugomis, Šalys perduos kitai Šaliai informaciją apie tolesnį duomenų tvarkytoją. Tokiu atveju, Šalys privalo užtikrinti, kad tolesnis duomenų tvarkytojas vykdys bent tuos pačius įsipareigojimus ir įgaliojimus, kuriuos ši Sutartis nustato. Taip pat Šalys supranta, kad jos pačios atsakys už tolesnių duomenų tvarkytojų veiksmus ir neveikimą.
    7. Kiekviena Šalis įsipareigoja tinkamai informuoti visus fizinius asmenis (darbuotojus, įgaliotinius, valdymo organų narius, savo subteikėjų, kitų ūkio subjektų, kurių pajėgumais remiamasi, darbuotojus ir kitus atstovus), kurie bus pasitelkti Sutarčiai su Šalimis vykdyti, apie tai, kad jų asmens duomenys bus arba gali būti perduoti Šalims ir bus arba gali būti Šalių tvarkomi Sutarties vykdymo tikslais; kur ir kiek laiko asmens duomenys bus saugomi, ir kas turės galimybę su jais susipažinti. Šalys pažymi, kad fiziniai asmenys, kurie yra pasitelkti Sutarčiai su Šalimis vykdyti ir išvardinti Sutartyje, yra supažindinti su Sutartyje pateiktais jų asmeniniais duomenimis, ir Šalies nustatyta tvarka tam davė savo sutikimą.
    8. Šalys šiuo susitaria, kad po Sutarties nutraukimo ar pasibaigimo, jos sunaikins arba grąžins visus joms patikėtus tvarkyti asmens duomenis pagal Sutartį ir jų kopijas, nebent Europos Sąjungos (ES) ar jų šalies įstatymai nustato reikalavimą saugoti asmens duomenis.

**VII. SUTARTIES PRIEDAI**

1 priedas – Techninė specifikacija.

**VIII. ŠALIŲ REKVIZITAI**

|  |  |
| --- | --- |
| **PASLAUGŲ GAVĖJAS**  BĮ Klaipėdos „Santarvės“ progimnazija  Mokyklos g. 3, Klaipėda LT-91001,  Tel. ( 0 46), faks. (0 46 )  Kodas 190439674  Bankas  Banko kodas  A. s. LT  Direktorė  *A. V.*  \_ Daiva Vilkė\_\_\_  *(parašas)*  (vardas, pavardė) | **PASLAUGŲ TEIKĖJAS**  pavadinimas  adresas  Tel. ( ) , faks. ( )  Kodas  PVM mok. kodas LT  Bankas  Banko kodas  A. s. LT  Direktorius  *A. V.*  \_\_\_\_\_\_\_\_\_\_\_\_\_\_\_\_\_\_\_  *(parašas)*  (vardas pavardė) |

Parengė

(rengėjo rekvizitai)

1. *Jeigu tiekėjas negali pateikti nurodytų dokumentų, įrodančių, kad nėra pašalinimo pagrindų, numatytų Lietuvos Respublikos viešųjų pirkimų įstatymo 46 straipsnio 1 ir 3 dalyse ir 6 dalies 2 punkte, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų 46 straipsnio 1 ir 3 dalyse ir 6 dalies 2 punkte keliamų klausimų, jie gali būti pakeisti:*

   *priesaikos deklaracija;*

   *oficialia tiekėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.* [↑](#footnote-ref-1)
2. [1] *Jeigu tiekėjas negali pateikti nurodytų dokumentų, įrodančių, kad nėra pašalinimo pagrindų, numatytų Lietuvos Respublikos viešųjų pirkimų įstatymo 46 straipsnio 1 ir 3 dalyse ir 6 dalies 2 punkte, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų 46 straipsnio 1 ir 3 dalyse ir 6 dalies 2 punkte keliamų klausimų, jie gali būti pakeisti:*

   *priesaikos deklaracija;*

   *oficialia tiekėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.* [↑](#footnote-ref-2)
3. [2] *Jeigu tiekėjas negali pateikti nurodytų dokumentų, įrodančių, kad nėra pašalinimo pagrindų, numatytų Lietuvos Respublikos viešųjų pirkimų įstatymo 46 straipsnio 1 ir 3 dalyse ir 6 dalies 2 punkte, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų 46 straipsnio 1 ir 3 dalyse ir 6 dalies 2 punkte keliamų klausimų, jie gali būti pakeisti:*

   *priesaikos deklaracija;*

   *oficialia tiekėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.* [↑](#footnote-ref-3)